title: BeOS

text: Englanniksi BeOS tulee ääntää kuten "bee oh es", tai suomalaisittain kirjoitettuna "bii ou es". Monet suomalaiset käyttäjät ääntävät sen yksinkertaisesti "beos", jossa "eo" voidaan lausua diftongina, vaikkei se suomen kielessä esiinnykään. Ei ole myöskään väärin lausua sanaa kahtena tavuna, "be'os".


title: Julkaisuohjelma

text: Julkaisuohjelmalla () taitetaan erilaisia yleensä paperille painettavia kirjoja, lehtiä, mainoksia ja muita julkaisuja. Tällaiset ohjelmat tunnetaan myös nimellä taitto-ohjelma, ja ne voidaan nykyisin lukea osaksi kirjapainotaitoa.


title: Julkaisuohjelma

text: Ohjelmia käyttää yleensä taittaja, joka asettelee sivun elementit tavoittelemansa sivuasemoinnin ("layout") mukaiseksi hiirtä ja näppäimistöä käyttäen. Elementit ovat tekstiä ja erilaisia kuvia. Tekstit tuodaan taittoon tekstinkäsittelytiedostoina ja kuvat kuvankäsittelyohjelmalla painettavaksi käsiteltyinä tiedostoina. Tyypillisiä tiedostomuotoja ovat TIFF, EPS ja 1990-luvulta alkaen varsinkin sanomalehtipainoa käytettäessä yleistynyt JPEG.


title: Julkaisuohjelma

text: Julkaisut tallennetaan työtä tehtäessä yleensä ohjelman omaan tiedostomuotoon, jossa se monesti voidaan lähettää painettavaksikin. Yleisesti käytetään myös PDF- ja postscript-tiedostoja julkaisujen välittämiseen niin kirjapainoon kuin yleisön käyttöön.


title: Julkaisuohjelma

text: Julkaisuohjelmien tulo markkinoille ravisteli rajusti kirjapainoalaa, jolta katosi kokonaisia ammatteja. Aiemmin julkaisut taitettiin ns. saksitaittona leikkaamalla ja liimaamalla kirjapainosta saatuja ladelmia sivuiksi, ja kirjapaino valmisteli julkaisun painokuntoon. Nykyään kirjapainon tehtäväksi jää usein vain painolevyjen tulostaminen ja julkaisun painaminen sekä jälkikäsittely.


title: Kuvatiedostomuodot

text: Kuvatiedostomuodot eli -formaatit ovat tiedostomuotoja, joilla tallennetaan digitaalisia kuvia.


title: Kuvatiedostomuodot

text: Kuvatiedostot ovat joko bittikartta- tai vektorigrafiikkaa. Bittikarttagrafiikassa kuvat esitetään pikseleiden eli neliömäisten alkioiden taulukkona. Vektorigrafiikassa kuvan elementit ovat koordinaatein ja matemaattisin funktioin esitettäviä peruselementtejä, joita yhdistelemällä muodostetaan monimutkaisempia kuvia. Pikselikuvaa suurennettaessa neliöt tulevat näkyviin ja reunaviivan sahalaitaisuus ilmaantuu näkyviin. Vektorikuvassa reunaviiva säilyy aina viivamaisena ja terävänä.


title: Kuvatiedostomuodot

text: Pikselikuvia voidaan tallentaa useilla ohjelmilla, muiden muassa Photoshopilla, Corel Photo-Paintilla ja PaintShop Prolla. Vektorikuvia voidaan luoda muiden muassa FreeHand-, Illustrator- ja CorelDRAW-ohjelmilla. Ohjelmat käyttävät sekä yhteisiä että ohjelmakohtaisia tiedostomuotoja. Joissakin tapauksissa aiemmat ohjelmaversiot eivät kykene avaamaan myöhemmillä versiolla tallennettuja kuvia. Kuvankäsittelyohjelmat ja taitto-ohjelmat avaavat melkein kaikki julkaisukäyttöön tarkoitetut kuvatiedostot.


title: Kuvatiedostomuodot

text: Jotkut pikselikuvat ovat pakattuja. Tällöin kuvatiedoston tarvitsema bittimäärä pienenee ja kuva vaatii vähemmän muistia ja on nopeammin siirrettävissä langattomasti. Kuvan pakkaaminen voi kuitenkin tasapäistää kuvassa olevien pikselien väritarkkuutta. Häviöllistä pakkausta (esimerkiksi JPG) käytettäessä kuvatiedostosta tuhoutuu lopullisesti osa pikselien väri-informaatiosta. Muutosta ei välttämättä näe silmin. Pakkaus jättää kuitenkin jälkensä kuvatiedostoon. Kuvatiedostoa suurentamalla näkyviin saadaan 8 x 8 pikselin alueita, jotka vaikeuttavat kuvankäsittelyä. Joissakin kuvankäsittelyohjelmissa on mahdollista vähentää pakkauksen kuvatiedostoon aiheuttamia vaikutuksia.


title: Kuvatiedostomuodot

text:
Erilaisia kuvatiedostomuotoja ovat:
Kuvatiedostojen tiedostomuotoa voidaan vaihtaa kuvankäsittelyohjelmalla tai kuvatiedostomuotojen kääntäjillä. Tiedostomuodon vaihtaminen voi vaikuttaa kuvan laatuun.


title: Demokraattinen Vaihtoehto

text: Demokraattinen Vaihtoehto (Deva, ruots. "Demokratiskt Alternativ") oli vuosina 1986–1990 toiminut suomalainen vasemmistopuolue. Devan perustamisjulistuksen mukaan puolue oli "laajapohjainen vaalirintama, joka kokoaa kaikkia rauhan, demokratian ja edistyksen voimia". Järjestön muodostivat pääasiassa Suomen Kansan Demokraattisesta Liitosta (SKDL) ja Suomen Kommunistisesta Puolueesta (SKP) erotetut kommunistit.


title: Demokraattinen Vaihtoehto

text: Devalla oli parhaimmillaan 10 kansanedustajaa vuosina 1986–1987. Eduskuntavaaleissa 1987 puolue sai 4 paikkaa ja vuoden 1988 kunnallisvaaleissa 127 valtuutettua. Presidentinvaaleissa 1988 puolueen ehdokas oli Jouko Kajanoja.


title: Demokraattinen Vaihtoehto

text: Devan pää-äänenkannattaja oli Tiedonantaja, joka oli samalla myös SKPy:n lehti. Deva julkaisi lisäksi alueellisia lehtiä kuten "Pohjois-Hämeen Näköalaa" (Tampere) ja "Työn valtaa" (Lahti).


title: Demokraattinen Vaihtoehto

text: Deva sai alkunsa huhtikuussa 1986, mutta perustamista edelsi pitkä historia. Puolue muodostettiin sen jälkeen, kun Suomen Kommunistinen Puolue vuonna 1985 alkoi erottaa taistolaisina tunnettua sisäistä oppositiotaan. Vähemmistöön jäänyt oppositio oli toiminut SKP:n sisällä 1960-luvulta alkaen. Oppositio ei hyväksynyt erottamisia ja asiaa puitiin eri oikeusasteissa 1990-luvulle asti.


title: Demokraattinen Vaihtoehto

text: SKP:stä erotetut järjestäytyivät 23. marraskuuta 1985 Helsingissä, jolloin perustettiin "SKP:n järjestöjen toimikunta". Elokuussa 1986 ryhmittymä otti nimekseen Suomen Kommunistinen Puolue (yhtenäisyys) (SKPy). Erottamisia vastustaneet kansanedustajat erotettiin SKDL:n eduskuntaryhmästä, jolloin nämä perustivat omansa kesäkuussa 1986. Deva oli siten SKPy:n vastine (SKP:n) SKDL:lle. Devan eduskuntaryhmään siirtyi kymmenen kommunistikansanedustajaa. Mukaan uuteen puolueeseen tuli myös joitakin entisiä enemmistöläisiä.


title: Demokraattinen Vaihtoehto

text: Demokraattisen Vaihtoehdon aktiivit olivat mukana Vasemmistoliiton perustamisessa huhtikuussa 1990 ja devalaisia valittiin uuden puolueen luottamustehtäviin. Kesäkuussa Deva piti ylimääräisen edustajakokouksen, joka päätti lakkauttaa puolueen ja siirtää toiminnan Vasemmistoliittoon. Lakkauttamista valvoi Olavi Kannon johtama neuvottelukunta ja se toteutui loppuvuodesta 1990, kun Devan kansanedustajat siirtyivät Vasemmistoliiton eduskuntaryhmään. Marjatta Stenius-Kaukonen pääsi ryhmään jo kesällä, ja kolme muuta vasta heidän luovuttuaan asemista SKPy:n johtavissa elimissä.


title: Demokraattinen Vaihtoehto

text: Demokraattinen Vaihtoehto poistettiin oikeusministeriön puoluerekisteristä vuoden 1995 eduskuntavaalien jälkeen yhdessä SKP:n, SKDL:n ja viiden muun puolueen kanssa.


title: Demokraattinen Vaihtoehto

text: Devan puheenjohtajana toimi aluksi Leo Suonpää (1986–1986) ja hänen jälkeensä (1986–1989) näyttelijä Kristiina Halkola ensimmäisenä suomalaisena naispuoluejohtajana. Marja-Liisa Löyttyjärvi oli Devan viimeinen puheenjohtaja (1989–1990).


title: Demokraattinen Vaihtoehto

text: Devaan kuului SKPy:n lisäksi erityisryhmille suunnattuja järjestöjä. Puolueen nuorisojärjestö oli Vallankumouksellinen nuorisoliitto (VKN), joka aluksi toimi nimellä Punaisen nuorison neuvosto. Opiskelijajäsenet toimivat Sosialistisessa opiskelijaliitossa (SOL). Devan sivistysjärjestöksi perustettiin vuonna 1986 Demokraattinen Sivistysliitto (DSL) ja naisjärjestöksi 1987 Naisten demokraattinen toimintakeskus.


title: Demokraattinen Vaihtoehto

text: Puoluesihteeri Heikki Haapalan mukaan Devassa oli vuonna 1990 25 000 jäsentä.


title: Demokraattinen Vaihtoehto

text: Devan toiminnan taloudellinen puoli hoidettiin pääosin SKPy:n kautta. SKPy maksoi esimerkiksi joidenkin Devan työntekijöiden palkat. Vuonna 1989 Deva ilmoitti, että valtion puoluetuki kattoi 99,7 prosenttia sen kuluista.


title: Demokraattinen Vaihtoehto

text: Deva osallistui omilla listoillaan eduskunta-, presidentin- ja kunnallisvaaleihin. Puolue osallistui omilla listoillaan myös useiden ammattiliittojen ja osuuskuntien vaaleihin. Esimerkiksi Metallityöväen liiton vaaleissa 1986 Devan kannatus oli 11,6 %.


title: Demokraattinen Vaihtoehto

text: Vuoden 1987 eduskuntavaaleissa Deva sai neljä kansanedustajaa. Paikat menivät puoluetta jo aiemmin edustaneille konkareille (Marjatta Stenius-Kaukonen, Ensio Laine, Marja-Liisa Löyttyjärvi ja Esko-Juhani Tennilä). Deva teki vaaliyhteistyötä Sosialistisen Työväenpuolueen kanssa. STP asetti Devan listoille seitsemän ehdokasta.


title: Demokraattinen Vaihtoehto

text: Vuoden 1988 presidentinvaaleissa Devan ehdokkaana oli Jouko Kajanoja. Kajanoja sai suorassa vaalissa pienimmän äänimäärän eikä Deva saanut yhtään valitsijamiestä, vaikka puolueella oli täysi lista jokaisessa manner-Suomen vaalipiirissä. Korkeinta puolueen kannatus oli Hämeen pohjoisessa vaalipiirissä (3,0%). Valitsijamiesvaaleissa eniten henkilökohtaisia ääniä keräsi Stenius-Kaukonen (3 138).


title: Demokraattinen Vaihtoehto

text: Kunnallisvaaleissa 1988 Devan listoilta valittiin 127 valtuutettua noin 75 eri valtuustoon. Lisäksi valtuustoihin nousi noin 20 valtuutettua erilaisilta Devan (ja SKDL:n) ulkopuolisilta "kommunistien" ja/tai "demokraattien" yhteislistoilta. Deva sai valtuutettuja jokaisessa manner-Suomen vaalipiirissä. Ehdokkaita puolueella oli yhteensä 1 967. Deva sai suurimman ääniosuutensa Karkkilassa (19,6 % / 7 valtuutettua), jonka valtuustossa se nousi SKDL:ää suuremmaksi ryhmäksi. Deva voitti SKDL:n myös 11 muussa kunnassa, joissa molemmilla puolueilla oli lista. Deva menestyi hyvin myös Nokialla (15,5% / 6), Ruskolla (11,0% / 2), Kotkassa (9,9% / 5) ja Kemissä (9,5% / 4). Suurista kaupungeista puolue onnistui parhaiten Turussa (7,7% / 5) ja Tampereella (6,8% / 4).


title: SVG

text: SVG () on kaksiulotteisten vektorikuvien kuvauskieli, joka perustuu World Wide Web Consortiumin kehittämään avoimeen kuvatiedostostandardiin. Teknisesti SVG-kuvatiedostot on tehty XML-merkintäkielellä. Kuvissa on mahdollista esittää myös liikettä.


title: SVG

text: SVG tukee kolmea erilaista graafista objektia:


title: SVG

text: Jos tallennustilasta on puutetta, SVG-kuvat voidaan pakata gzipin avulla. Tällöin tiedostoja voidaan kutsua "SVGZ-tiedostoiksi". Koska tiedostoformaatti muodostuu tekstistä, se pakkautuu erittäin hyvin. Usein jo pakkaamaton SVG-muotoinen kuvatiedosto on vastaavaa kuvaa esittävää rasterikuvatiedostoa pienempi.


title: SVG

text: SVG:n ensimmäinen hahmotelma julkaistiin vuonna 1999, ja elokuussa 2000 World Wide Web Consortium julkisti ensimmäisen ehdotuksensa suositukselle. Se keräsi pian suosiota, kun Adobe julkaisi SVG Viewer 3:n. Adobe Flashin suosion kasvu teki SVG:stä puolestaan vähemmän suosittua.


title: SVG

text: Apple kuitenkin ilmoitti vuonna 2008 estävänsä Flashin. IE9 alkoi tukea SVG:tä 2010 ja Android 2012. Sen tuki on sen jälkeen levinnyt kaikkiin moderneihin selaimiin.


title: SVG

text: SVG:llä voidaan kuvata vektorigrafiikkakuvia, bittikarttakuvia (esimerkiksi digitaaliset valokuvat) ja tekstiä samassa dokumentissa. Kaikki SVG:n määritykset ovat XML-koodia, joka voidaan myös syvätä mihin tahansa muuhun XML-dokumenttiin.


title: SVG

text: SVG-kuvia voidaan dynaamisesti muokata selaimessa DOM-rajapinnan kautta, esimerkiksi JavaScript-kielellä. Myös SMIL-kieltä voidaan käyttää animaatioiden ohjaukseen.


title: SVG

text: SVG-standardissa on myös kaksi profiilia "(SVG Tiny ja SVG Basic)," jotka sopivat matkapuhelimiin.


title: Sevilla

text: Sevilla on eteläisen Espanjan kulttuurin, taiteen ja liike-elämän keskus Guadalquivirjoen rannalla. Se on myös Andalusian itsehallintoalueen ja Sevillan maakunnan pääkaupunki. Kaupungin väkiluku on noin 700 000 (2016).Metropolialueen väkiluku on 1,5 miljoonaa (2014).


title: Sevilla

text: Maurit kutsuivat Sevillaa nimellä "Ishbiliya" ja roomalaiset "Hispalis". Maurien kausi Espanjassa (711–1492) näkyy yhä Sevillan katukuvassa.


title: Sevilla

text: Legendan mukaan kreikkalainen sankari Herakles ("Herkules") perusti kaupungin, mutta historioitsijoiden mukaan Sevilla syntyi 700–800-luvuilla eaa. Myöhemmin sitä asuttivat foinikialaiset ja karthagolaiset. 206 eaa. roomalainen Scipio Africanus perusti lähistölle Itálican kaupungin ja alkoi rakentaa Hispalista. Itálica, joka sijaitsee Santiponcen kunnassa, on nykyisin yksi Espanjan merkittävimpiä arkeologisia kohteita. Sotiessaan Pompeiusta vastaan Julius Caesar rakennutti Hispaliksen ympärille muurit 45 eaa. ja nimesi kaupungin Colonia Iulia Romanaksi.


title: Sevilla

text: Roomalaisaikana Sevillasta vietiin Roomaan kauppatavaraa, etenkin oliiviöljyä amforoissa. Rooman valtakunnan hajoamisen jälkeen kaupunkia hallitsivat vandaalit ja sveebit ja vuodesta 461 länsigootit. Goottien aikana Sevillassa vaikutti arkkipiispa Isidorus Sevillalainen. Maurit valloittivat kaupungin vuonna 712. Sevilla jäi Córdoban jälkeen, kunnes kalifaatin hajottua siitä tuli vuonna 1023 taifavaltakunnan pääkaupunki. Ensimmäinen emiiri al-Mutamid rakensi ensimmäisen palatsin. Vuonna 1091 kaupunki jäi uskonkiihkoisten almoravidien haltuun, kunnes almohadit syrjäyttivät heidät 1145. Kastilian Ferdinand III valloitti kaupungin 1248 piiritettyään sitä useita kuukausia ja karkotti kaikki mauriasukkaat. Alfonso X Viisas myönsi kaupungille arvonimen "No madeja Do" (se ei jättänyt minua pulaan) joka vieläkin on kaupungin vaakunassa. Ensimmäinen inkvisitiotuomioistuin aloitti toimintansa Sevillassa 1480.


title: Sevilla

text: Sevillan kukoistus nousi huippuunsa Uuden maailman löytymisen myötä, kun sinne sijoitettiin kauppakamari, jolla oli yksinoikeus kauppaan Amerikkoihin. Kaupunki kasvoi tuolloin 150 000 asukkaallaan Euroopan kolmanneksi suurimmaksi. Kauppa siirrettiin Cádiziin 1717 Guadalquivirin madalluttua vaikeakulkuiseksi. Vuonna 1755 kaupunkiin iski tuhoisa maanjäristys.


title: Sevilla

text: Sevillassa järjestettiin 1929–1930 espanjalais-amerikkalainen näyttely ja vuonna 1992 Expo 92 -maailmannäyttely.


title: Sevilla

text:
Sevillan metron ensimmäinen linja avattiin huhtikuussa 2009.
Kaupungista on kotoisin kaksi menestynyttä jalkapalloseuraa, Sevilla Fútbol Club ja Real Betis Balompié. Sevilla FC on voittanut UEFA Cupin kahdesti 2000-luvulla.


title: Sevilla

text: Vuonna 1999 Sevillassa järjestettiin yleisurheilun maailmanmestaruuskilpailut.


title: Sevilla

text: Merkittävimpiä nähtävyyksiä ovat Santa Marían katedraali, joka päätettiin rakentaa 1401 vanhan katedraalina toimineen moskeijan paikalle. Rakennus valmistui 1506. Siitä tuli maailman suurin goottilainen katedraali, ja mitoiltaan se jää vain Rooman Pietarinkirkolle ja Lontoon St. Paulille. Katedraalin viisi laivaa ovat 126 metrin pituiset ja pääalttari 28 metriä korkea. Katedraaliin on sijoitettu Kristoffer Kolumbuksen jäänteet. Entisestä suuresta moskeijasta on säilynyt 97 metriä korkea Giralda-torni, joka on nykyisen katedraalin kellotorni ja kaupungin symboli. Katedraalia vastapäätä on Casa Lonja, nykyinen Archivo General de Indias, jossa säilytetään Amerikkojen hallintoon liittyviä asiakirjoja.


title: Sevilla

text: Kuninkaalliset palatsirakennukset Alcázares Reales sijaitsevat Plaza de Trinfon aukiolla. Myös niiden puutarha on tutustumisen arvoinen. Kuuluisa maamerkki on Guadalquivirin rannalla oleva maurien aikainen pyöreä "kultainen torni" Torre de Oro. Vanha tupakkatehdas on nykyisin Universidad Antigua Fábrica de Tabacosin yliopiston rakennuksena.


title: Sevilla

text: Vuoden 1929 espanjalais-amerikkalaisen näyttelyn kunniaksi rakennettiin Parque de Maria Luisan puistoon Plaza de España ja Palacio Español. Toisen näyttelyä varten rakennetun torin, Plaza de Américan laidalla renessanssipalatsissa on nykyisin arkeologinen museo, jonka kokoelmiin kuuluu mm. Carambolon kulta-aarre ja Itálican kuuluisa Venus-patsas.


title: Sevilla

text: Vuoden 1992 maailmannäyttelyä varten rakennettiin 215 hehtaarin näyttelyalue. Se keskuksena on 1400-luvun Santa María de las Cuevasin luostari, mutta muu rakennuskanta on modernia. Espanjan pääpaviljonkina on Torre Panorámica.


title: Sevilla

text: Sevilla on Don Juanin kotikaupunki. Bizet'n ooppera Carmen ja Rossinin Sevillan parturin tapahtumat sijoittuvat pääosin Sevillaan, samaten kuin Beethovenin Fidelio


title: Sevilla

text: Sevillan keskustaan valmistui vuoden 2011 alussa suuri puurakennus ja maamerkki, Metropol Parasol. Metsäliiton Finnforest toimitti elementtejä rakennukseen.


title: Tiedustelu systeemisestä näkökulmasta

text: Tiedustelu tarkoittaa laajasti ottaen järjestelmän (ihminen, yritys, valtio, organisaatio yleensä) toiminnassa tarvittavan tiedon keräämistä, käsittelyä ja tulkintaa sekä jakamista päätöksenteon pohjaksi ja tähän liittyvän tiedustelupalvelun luomista, johtamista ja kehittämistä. Tiedustelu voi tapahtua turvallisesti kaukaa, tai tarkemmin ja yksityiskohtaisemmin – mutta riskialttiimmin – huomattavan läheltä tarkkailtavaa kohdetta.


title: Tiedustelu systeemisestä näkökulmasta

text:
Tiedustelu jakautuu em. systeemisen tarkastelutavan mukaan systeemin sisäisen ja systeemin ulkopuolisen tiedon keräämiseen.
Tiedustelu on onnistunut, jos ajallisesti, määrällisesti ja laadullisesti riittävä tarvittava tieto:


title: Tiedustelu systeemisestä näkökulmasta

text: Tiedustelu voi olla:


title: Tiedustelu systeemisestä näkökulmasta

text: Salainen tiedustelu jaetaan laillisin keinoin tapahtuvaan tiedusteluun tai laittomin keinoin tapahtuvaan vakoiluun.


title: Tiedustelu systeemisestä näkökulmasta

text: Tiedustelua tapahtuu lukuisilla eri tasoilla:


title: Tiedustelu systeemisestä näkökulmasta

text:
Tiedustelu jakautuu edelleen (lähinnä sotilaallisessa kontekstissa):
Jokaisen yksittäisen sotilaan aistit tai teknisen systeemin sensorit ovat alinta, taisteluteknistä tiedustelua, taistelukentän havainnointia.


title: Tiedustelu systeemisestä näkökulmasta

text: Tiedustelun perimmäinen ongelma on sen tiedon löytäminen, jota vastustaja nimenomaan meiltä pyrkii salaamaan. Lopullinen ja aina esiintyvä tiedustelun perusongelma on se, että uskooko ja käyttääkö päättäjä lopulta tiedustelun keräämiä tietoja.


title: Tiedustelu systeemisestä näkökulmasta

text: Nykyaikaisten konfliktien luonteen johdosta (laajamittaisten sotatoimien mahdollisuus vähentynyt), yhteiskuntien haavoittuvuuden lisääntyminen (yksittäisen maalin painoarvon kasvaminen) sekä teknisen kehityksen myötä (kyetään seuraamaan/selvittämään yksittäisiä kohteita), sotilaallinen tiedustelu on muuttunut luonteeltaan yhä enemmän maalitiedusteluksi: kykyä seurata suurta määrää vastustajan kohteita jatkuvasti oman asevaikutuksen edellyttämällä tarkkuudella ja siten vaikuttaa niihin juuri haluamallaan hetkellä.


title: Tiedustelu systeemisestä näkökulmasta

text: Tiedon eräs perusluokittelu antaa näkemystä tiedustelun tehtäviin:


title: Tiedustelu systeemisestä näkökulmasta

text: Tiedustelutiedon tasot ovat:


title: Tiedustelu systeemisestä näkökulmasta

text: Jokaiseen edellä mainittuun kohtaan liittyy merkityksen arviointi: Mitä tämä merkitsee? Miksi näin tapahtuu? Yksittäisen tutkan havaitseminen voi merkitä tietyn yhtymän siirtoa taistelukentältä tai sotanäyttämöltä toiselle ja se taas esimerkiksi hyökkäyksen valmisteluja. Tietyn henkilön, kenraalin havaitseminen esimerkiksi voi merkitä hyökkäyksen valmistelua. Myös esimerkiksi uusi kalusto ja uudet joukot sekä hyökkäykseen erikoistunut sodanjohtaja yhdessa, tarkoittavat jo melko varmasti hyökkäyksen valmistelua.


title: Tiedustelu systeemisestä näkökulmasta

text: Tiedustelu on siis erojen ja niiden merkityksen havaitsemista:


title: Tiedustelu systeemisestä näkökulmasta

text: Suhteellisen edun mukaan tiedustelussa kilpailijan tai vastustajan omaavana järjestelmänä on kolme osakokonaisuutta:


title: Tiedustelu systeemisestä näkökulmasta

text: Puolustusvoimain pääesikunnan sotatalousosasto on jakanut tiedusteluluokat seuraavasti:


title: Tiedustelu systeemisestä näkökulmasta

text: Vaikuttamisen tasot ja siten myös tiedustelun kohteita arvioidaan vuonna 2020 olevan:


title: Tiedustelu systeemisestä näkökulmasta

text:
Ennustamisesta (foresight) ja epävarmuuden hallinnasta tulee tulevaisuuden tiedustelun aloja.
Tiedusteluyhteisön tehtävä ei siis ole vain tapahtumien luettelointi vaan enemmän kaavojen tunnistus ja sitä kautta ”syiden ja seurauksien” analysointi eli tiedetään mitä tapahtuu ja miksi. Sen seurauksena, huomioiden rajalliset resurssit, sensorit voivat olla vähemmän tärkeitä kuin kompleksisen datan analysointi.


title: Tiedustelu systeemisestä näkökulmasta

text: Kaavojen tunnistus on osin asiantuntemuksen funktio. Tulevaisuudessa tiedusteluyhteisö tarvitsee asiantuntemusta muun muassa taloudessa, organisaatioteoriassa, psykologiassa, verkostotopologiassa ja kompleksisuuden matematiikassa.


title: Tiedustelu systeemisestä näkökulmasta

text: Jos kaavojen löytäminen on menestyksekästä, tiedusteluyhteisö voi olla havaitsematta muutamia tapahtumia ja silti ymmärtää uhkia. Mutta kaavat eivät ole vain vaikeampia havaita, ne ovat myös vaikeampia osoittaa.


title: Tiedustelu systeemisestä näkökulmasta

text: Aika on usein analyyttinen side näennäisesti erillisten tapahtumien kanssa vaikuttamisen useiden tasojen sisällä. Sofistikoitu ajan ja ajoituksen ymmärtäminen on oleellista sellaisen tiedusteluyhteisön luomisessa, joka pystyy tuottamaan indikaatioita ja varoituksia tulevaisuuden johtajille, sekä strategisia että taktisia.


title: Tiedustelu systeemisestä näkökulmasta

text: Lopuksi, reaktiivinen katsantokanta jättää haavoittuvaksi ja kylvää näennäisen turvallisuuden tunteen.


title: Tiedustelu systeemisestä näkökulmasta

text: Internet on jatkossa yhä tärkeämpi, vaikkakin ristiriitainen tiedusteluväline. Sen mahdollisuus tiedonvälittämiseen, viestintään kuin myös harhauttamiseen, disinformaation välittämiseen on suuri.


title: Tiedustelu systeemisestä näkökulmasta

text: Kompleksisen tiedon hankinta on myös yhä enemmän verkottunutta toimintaa, kenenkään resurssit eivät riitä siihen yksinään.


title: Habbo

text:
Habbo (tunnetaan myös nimellä Habbo Hotel) on Sulake Prepaid:n luoma verkkoselaimella käytettävä yli 13-vuotiaille suunnattu graafinen chat-tyylinen verkkoyhteisö, joka on puettu hotellin muotoon. Pelissä liikutaan omalla virtuaalihahmolla (avatarilla) ympäri pelimaailmana toimivaa hotellia ja keskustellaan muiden käyttäjien kanssa.
Hotellit ovat kielikohtaisia, ja niitä on tällä hetkellä 8 kappaletta, joissa on käyttäjiä 150 maasta. Tammikuussa 2011 yli 200 miljoonaa avataria on rekisteröity palveluun. Palvelulla on keskimäärin kahdeksan miljoonaa käyttäjää kuukaudessa, ja 75 000 uutta hahmoa luodaan päivittäin. Suomessa käyttäjiä on noin 300 000. Palvelun peruskäyttö on ilmaista. Käyttäjistä 80–90 % eivät käytä rahaa virtuaalihuonekalujen ostoon ja loput käyttävät Habboon keskimäärin noin 10 euroa kuukaudessa.


title: Habbo

text: Suomen Habbo on avoinna ympäri vuorokauden. Aukioloajat kumottiin huhtikuussa 2017.Ennen Habbossa saattoi käydä ympäri vuorokauden. Kevättalvella 2007 tulivat voimaan uudet käyttäjäehdot ja säännöt, joiden mukaan alaikäraja ilman vanhempien valvontaa on 10 vuotta. Suosituksena kuitenkin on, että alle 13-vuotiaat käyttäisivät palvelua ainoastaan vanhemman seurassa. Nykyään palvelun alaikäraja on 13 vuotta.


title: Habbo

text: Vuoden 2013 helmikuussa Elisa ilmoitti ostaneensa lähes kokonaan Habboa kehittävän Sulake Corporationin osakekannan.


title: Habbo

text: Habbon pelaamisessa tärkein ominaisuus on itse hotelli, johon päästäkseen käyttäjän koneella täytyy olla Flash Player -selainlaajennus. Internet-sivuille kirjautuneet käyttäjät pääsevät ponnahdusikkunan kautta sisälle hotelliin, tätä ikkunaa kutsutaan arkikielessä "hotelli-ikkunaksi". Tässä näytössä jäsenet voivat ottaa yhteyttä kavereihinsa "messengerin" kautta, joka on käytössä kaikkialla hotellissa. "Navigaattorilla" käyttäjät pystyvät siirtymään eri huoneisiin. Alun perin viestintä toteutettiin "kultakalastimen" kautta, mutta se korvattiin myöhemmin messengerillä ja minimail-palvelulla.


title: Habbo

text: Aiemmin Habbo käytti Shockwave-tekniikkaa, mutta vuonna 2009 palvelu uudistui mittavasti, minkä johdosta siirryttiin kokonaan Flash Playeriin.


title: Habbo

text: Julkiset tilat ovat huoneita, jotka ovat kaikkien käyttäjien saatavilla. Julkisissa tiloissa on muun muassa ravintoloita, elokuvateattereita ja tanssiklubeja. Useimmat julkiset tilat sisälsivät automaattisen robotin ("botin)", joka huutaa etukäteen tallennettuja viestejä ja voi antaa käyttäjille juomia ja elintarvikkeita. Julkiset tilat on suunnitellut Habbon ylläpito, eivätkä käyttäjät voi muokata niitä.


title: Habbo

text: Jotkin julkiset tilat sisälsivät ennen erilaisia Habbo-pelejä. Tällaisia pelejä olivat "Peelopaalu", "Pellehypyt", "BattleBall" ja "SnowStorm". BattleBall-pelissä joukkueet yrittivät kengurupallolla hyppien värjätä pelualuetta niin paljon omalla värillään kuin annetussa ajassa ehtivät. SnowStorm oli kuin kolmannen persoonan ammuntapeli: pelaajat heittelivät lumipalloja toisiinsa saaden pisteitä. Kaksi julkista tilaa sisälsivät uima-altaita, joissa pystyi pelaamaan peelopaalua ja hyppiä pellehyppyjä. Peelopaalun ideana oli yrittää tiputtaa toinen vedessä olevalta paalulta painamalla eri näppäimiä. Pellehypyt oli yksinpeli, jossa käyttäjä hyppäsivät hyppytornista ja tekivät erilaisia temppuja. Lopuksi muut käyttäjät pystyivät arvioimaan hyppääjien suorituksia. Kun Habbo päivittyi uuteen versioonsa, suurin osa vanhoista peleistä poistettiin, mutta SnowStorm palasi kuitenkin myöhemmin takaisin. Nykyään palveluun on luotu uusia pelejä, joista osa muistuttaa vanhoja. Näitä pelejä ovat muun muassa "Battle Banzai" ja "Freeze". Battle Banzaissa pelaajat yrittävät vieterituolilla pomppimalla saada lukittua laattoja oman joukkueensa värillä ja Freeze:ssä heittää muita pelaajia lumipallolla.


title: Habbo

text: Kesäkuussa 2011 Sulake ilmoitti poistavansa perinteiset ylläpidon luomat julkiset tilat ja korvaavansa ne uusilla käyttäjien suunnittelemilla huoneilla. Syynä tähän oli ilmeisesti se, että palvelu haluaa tuoda esille käyttäjien luomaa materiaalia. Vuonna 2012 pari julkista tilaa palasi ilman Hubu-virtuaalibussia ja Alppimajan kanssa käyttäjien pyynnöstä. 23. helmikuuta 2015 Habbo lanseerasi liudan uusia julkisia tiloja ensin Suomeen, joita olivat mm. Hotellin aula, Pelihalli, Kahvila ja NX-Klubi.


title: Habbo

text: Puistossa käyttäjät olivat voineet jutella EOPH:n koulutettujen ammattilaisten kanssa Hubu-virtuaalibussissa. Kyseinen mahdollisuus kuitenkin poistui 13.4.2012. Hubu-bussissa keskusteleminen oli ollut mahdollista vuodesta 2002. Hubun kaltainen bussi palasi Habboon yksityishuoneen muodossa tammikuussa 2015. Bussin toiminnasta vastaa EHYT ry. Aikaisemmin palvelussa toimi myös nykyään Pelastakaa Lapset Ry:n alla oleva Netari. Se poistui keväällä 2012 mutta palasi jälleen syyskuussa 2013.


title: Habbo

text: Yksityishuoneet ovat käyttäjien omistamia huoneita, joita voi muokata loputtomiin erilaisin tavaroin, tapetein ja lattioin. Käyttäjä voi myös itse valita huoneen mallin ja huoneeseen mahtuvien hahmojen lukumäärän. Huone voidaan suojata salasanalla tai lukita ovikellolla, jolloin omistaja itse saa päättää keitä huoneeseen päästää. Monet käyttäjät ovat luoneet omia pelejä huoneisiinsa. Käyttäjä voi ostaa huoneeseensa oman lemmikkieläimen, jonka kanssa voi olla vuorovaikutuksessa. Lemmikkiä voi kouluttaa ja se tottelee tiettyjä komentoja.


title: Habbo

text: Palvelussa on käytössä maksullisia Habbo-kolikoita.


title: Habbo

text: Habbo-kolikoilla voi muun muassa ostaa tavaroita, sisustaa oman huoneen ja perustaa ryhmiä. Habbo-kolikoita voi tilata internetissä verkkomaksulla, tilata matkapuhelimella (tekstiviestitse tai soittamalla Habbo-maksupalveluun) tai ostamalla Habbo-setelin esimerkiksi R-kioskilta tai Suomalaisesta Kirjakaupasta. Habbo-seteleitä on ollut myynnissä myös Tiimareissa sekä Postin myyntipisteissä. Habbo-seteleitä on kahden hintaisia, viiden ja kymmenen euron seteleitä. . Myös kahden euron Habbo-seteleitä on ollut myynnissä. Ostotavasta riippuen yhden kolikon hinnaksi muodostuu 16–19 senttiä. Ostettuja kolikoita voi vaihtaa toisten käyttäjien kanssa ostamalla niillä ensin Kolesetin, jonka voi vaihtaa toiselle hahmolle normaalisti vaihtomaatilla. Kolesetin saa tarvittaessa palautettua takaisin Habbo-kolikoksi.


title: Habbo

text: Habbo-kolikoilla käyttäjät pystyvät liittymään myös kuukausimaksulliseen Habbo Clubiin (HC), jonka jäsenet saavat erilaisia etuja, kuten laajemman asuvalikoiman ja kuukausittaisen klubilahjan. VIP Club oli pitkälti paljon samanlainen kuin Habbo Club, mutta se maksoi enemmän ja siihen liittyneet saivat muun muassa enemmän asuja ja laajemman kaverilistan. Aikanaan vuoden 2013 tammikuussa Habbo Club palasi uudistettuna takaisin tuoden mm. uudet kuukausilahjat. Samalla VIP Club poistui lopullisesti.


title: Habbo

text: Pikselit otettiin käyttöön joulukuussa 2008. Toisin kuin Habbo-kolikot, pikselit eivät ole yhteydessä oikeaan rahaan eikä niitä voi vaihtaa missään muodossa. Käyttäjälle myönnetään pikseleitä, kun hän täyttää erilaisia ehtoja (ansaitsee erilaisia merkkejä, kirjautuu Habboon joka päivä ym.) Pikseleillä käyttäjä voi ostaa käyttöönsä erilaisia hahmo- ja huone-efektejä, ostaa ajoittain myytäviä Pikselikeriksiä sekä joitain tavarasarjoja. Habbossa on satunnaisesti väliaikaisia kampanjavaluuttoja, esim. simpukat, timantit ja lumihiutaleet. Ne ovat käytössä vain tietyn ajan. Niillä voi ostaa tavaroita Kaupasta. Pikselit poistuivat Habbosta kesäkuussa 2012.


title: Habbo

text: Helmikuussa 2013 Sulake esitteli pikselien korvaajan, ducketit. Käytännössä nämä eroavat pikseleistä vain sillä että niillä vuokrataan tavaraa tietyksi ajaksi eikä niitä voi saada kuin rajallisen määrän kerrallaan. Ducketit ovat alokkaille suunnattu valuutta, eikä se liity mitenkään kampanjavaluuttaan. Ducketit myös mahdollistavat laina-asusteiden oston Habbossa.


title: Habbo

text:
Palvelua valvovat henkilöt, joita kutsutaan moderaattoreiksi. Moderaattorit auttavat käyttäjiä ja varoittavat huonosta käytöksestä. Heillä on myös oikeus estää käyttäjän pääsy palveluun eli antaa porttikielto, joka estää käyttäjän pääsyn virtuaalihotelliin. Moderaattoreilla on tiedoissaan Habbo Staff -merkki, joka näkyy hahmon infopaneelista hahmon ollessa valittuna. Moderaattoreiden nimimerkit olivat ennen muotoa ”MOD-(nimimerkki)”. Nykyään Habboa valvoo muiden töidensä ohella staffit. Heillä on myös lukuoikeus chatlogiin, johon tallentuvat kaikki hotellissa käydyt keskustelut. Kaikki moderaattorit ovat töissä Sulakkeella.
Vuoden 2011 helmikuussa moderointi ulkoistettiin ja se otettiin pois käytöstä suurimassa osassa Habboa huhtikuussa 2013. MOD-etuliite otettiin myös pois käytöstä jolloin myös moderaattorit vaihtuivat.


title: Habbo

text: Kiroilu ei ole hotellissa suotavaa ja kieltoa valvotaan automaattisesti kirosanasuodattimen avulla. Suodatin korvaa tunnetut kirosanat, seksiin liittyvät ja rasistiset sanat sekä puhelinnumeroiksi tai sähköpostiosoitteiksi tunnistetut merkkijonot höpö-sanalla Suodatinta on kritisoitu tavallisten sanojenkin suodattamisesta: se suodattaa esimerkiksi sanat mese ja salasana.


title: Habbo

text: Vuonna 2007 tehdyn uudistuksen myötä yli 13-vuotiaat käyttäjät voivat päättää onko kirosanafiltteri päällä. Vaikka filtteri ei olisikaan päällä, pitkät numerosarjat korvataan kuitenkin edelleen höpö-sanalla. Nykyisin Habbossa saa kiroilla, mutta asiattomasta käytöksestä voi yhä saada porttikiellon palveluun.


title: Habbo

text: Aikaisemmin Habboa valvoivat myös vapaaehtoiset ja aktiiviset kävijät, jotka eivät olleet palkattuja. Aluksi näitä käyttäjiä kutsuttiin nimellä Hobba ja myöhemmin Habbo -ketjun yhtenäistymisen seurauksena nimellä Habbo-opas. Myöhemmin vapaaehtoisten valvojien lisäksi hankittiin palkattuja valvojia, jotka toimivat yhdessä vapaaehtoisen kanssa, kunnes 6. syyskuuta 2005 Sulake päätti, että vapaaehtoistyövoimasta tuli liikaa rasitetta ylläpidolle, ja sen seurauksena valvontaa suorittavat enää moderaattorit. Kesällä 2012 Sulake esitteli Habbo Suojelijat (englanniksi Guardianit) jotka käsittelevät rajatuilla oikeuksilla kiusaamistapauksia moderaattorien rinnalla. Vuonna 2014 Sulake esitteli Lähettiläät, joilla on julkisiin tiloihin rajoittuva hiljennys-, varoitus- ja estotyökalu.


title: Habbo

text: Monet toimet ja toiminnot olivat aiemmin käytettävissä Habbon verkkosivuilla, eivät hotellin sisällä. Nykyään suurin osa toiminnoista (kuten uutisointi ja tapahtumat) sitä vastoin tapahtuu hotellissa. Siitä huolimatta muun muassa käyttäjätunnuksen asetukset ovat edelleen Habbon etusivulla. Verkkosivuston Yhteisö-osiota päivitetään jatkuvasti lisäämällä erilaisia uutisia ja ilmoituksia kilpailuista. Ennen myös Suosituimmat huoneet, ryhmät ja tägit löytyivät esimerkiksi hotellin verkkosivuilta. Sivustosta on nähty yli viisi erilaista versiota. Ennen vuotta 2006 käyttäjät kirjautuivat suoraan hotelliin, kun nykyään hotelliin kirjaudutaan sisään verkkosivujen kautta. Internet-sivulla on muun muassa tietoa käyttäjän kavereista, ryhmistä ja huoneista.


title: Habbo

text: Käyttäjillä on mahdollisuus suunnitella oman sivunsa, jonne voi laittaa esimerkiksi tietoa itsestään. Puhekielessä tätä ominaisuutta kutsutaan nimellä "Habbo Home" tai "Oma sivu". Käyttäjät voivat laittaa sivuilleen erilaisia elementtejä, kuten tarroja, muistilappuja, taustakuvia ja vimpaimia.. Sittemmin vuoden 2012 pedofiiliskandaalin jälkeen palvelun joitakin web-ominaisuuksia on karsittu, kuten esimerkiksi ryhmäfoorumit, vieraskirjat hahmojen sivuilla ja muistilaput.


title: Habbo

text: Habbolla on myös maailmanlaajuisesti useita fanisivuja jotka uutisoivat Habbon tapahtumista ja järjestävät itsekin erilaisia kilpailuja hotelleissa joista on mahdollisuus voittaa erilaisia palkintoja. Fanisivut ovat vapaaehtoisia eivätkä he saa mitään erillistä korvausta siitä. Aikaisemmin Habbossa oli käytössä viralliset ja epäviralliset fanisivut josta on kuitenkin myöhemmin luovuttu.


title: Habbo

text: Habbossa on nähty myös monia julkisuuden henkilöitä jotka tunnistaa Julkkisvierailija-merkistä. Näitä ovat esimerkiksi Duudsonit, Nanna Susi, Jamie Woon ja Reckless Love.


title: Habbo

text: Ryhmät ovat erilaisia yhteisöjä, joihin käyttäjät voivat liittyä. Ne ovat ulkomuodoltaan hyvin samanlaisia kuin käyttäjien omat sivut. Liittyminen ryhmiin on maksutonta, mutta oman ryhmän perustaminen maksaa kymmenen Habbo-kolikkoa. Ryhmän ylläpitäjä, ja omistaja voi muuttaa ryhmän merkkiä, suunnitella ryhmäsivua ja antaa ylläpito-oikeuksia sen jäsenille. Ryhmän perustaja voi edellä mainittujen ominaisuuksien lisäksi muuttaa ryhmän asetuksia kuten ryhmän URL-osoitetta, kuvausta ja päättää ketkä pääsevät ryhmään. Syksyllä 2011 tuli mittavia uudistuksia ryhmiin. Nykyään ryhmät eivät esiinny sivuina Habbon sivuilla, vaan toimivat nyt hotellin sisällä. Uusien uudistusten myötä käyttäjille tuli mahdollisuus luoda ryhmälleen huone ja ostaa erilaisia tavaroita ryhmien tekoon. Uusien ryhmien luonti on mahdollista Habbo Club -jäsenille, entisille VIP-jäsenille. Habbo Clubin jäsenet voivat liittyä 100 ryhmään, mutta ilmaiseksi pelaavat käyttäjät voivat liittyä enää ainoastaan 50 ryhmään. Alkuvuodesta 2014 ryhmäfoorumit tulivat päivityksen myötä takaisin. Uudet ryhmäfoorumit tulivat joillekin pettymyksenä, koska ne toimivat hotellin sisällä, joka tarkoittaa sitä, että niitä ei voi tarkastella, eikä niihin voi myöskään kirjoittaa hotellin aukioloaikojen ulkopuolella.


title: Habbo

text: Ennen käyttäjät pystyivät lataamaan itselleen Habbo-työkalurivin. Työkalurivin avulla käyttäjä pysyi selvillä helposti erilaisista Habbon tapahtumista ja uutisista, vaikka ei olekaan kirjautunut sisään palveluun. Työkalurivin avulla näki helposti omat kaverit, viestit ja ryhmät. Nykyään tämäkin ominaisuus on poistettu.


title: Habbo

text: Vuoden 1999 elokuussa Sampo Karjalainen houkutteli Aapo Kyrölää tekemään internet-sivuston Mobiles-nimiselle hip hop -yhtyeelle. Heille muodostui idea hahmo-chatin muotoon puetusta yhtyesivustosta, jossa hahmot liikkuvat diskossa ja baarissa sekä keskustelevat keskenään. Mobiles Disco avattiin vuoden 1999 marraskuussa, jolloin sen käyttäjäkuntaan kuului vain yhtyeen jäsenten tuttavapiiri, joka kuitenkin levitti sanaa suuremmalle yleisölle. Se herätti kiinnostusta muun muassa Brasiliassa.


title: Habbo

text: Vuoden 2000 tammikuussa Mobiles Disco sai jatkoa Radiolinjan sivuilla sijainneesta palkitusta Lumisota-joukkuepelistä, jonka pohjana käytettiin Mobiles Discon koodia. Lumisodassa käyttäjät sopivat keskenään lumisotia ja pelasivat joukkueittain toisiaan vastaan lumisissa maisemissa.


title: Habbo

text: Heti Lumisodan ilmestymisen jälkeen syntyi idea virtuaalihotellista, kun Mobiles Discon käyttäjät kaipailivat yksityisiä huoneita.


title: Habbo

text: Elokuussa 2000 Sulake avasi "Hotelli Kultakalan" Egon Kolumbus-portaalilla. Aluksi Kultakala sisälsi kolme yleistä tilaa: Cafe Taivas, Pelihalli ja Malja Bar ja muutaman huonekalusarjan. Käyttäjiä tuli lisää tasaista tahtia, muun muassa televisiomainoksen kautta. Ensimmäinen kansainvälinen versio lanseerattiin Englannissa alkuvuodesta 2001 ja samalla tuotteen nimi vaihtui Habboksi. Suomen hotelliin jäi vielä pitkäksi aikaa lisänimi "Kultakala". Kultakalan tuleminen tyhjensi Mobiles Discon kokonaan ja se suljettiin käyttäjien ulottumattomiin runsas vuosi Kultakalan ilmestymisen jälkeen syksyllä 2001. Myös Lumisota katosi vuoden 2002 loppupuolella. Vuoden 2006 loppupuolella Lumisota palasi uudistettuna versiona, mutta poistui jälleen myöhemmin. Joulukuussa 2011 Lumisota julkaistiin jälleen uudestaan, Kunnes vuonna 2014 Habbon pelit-osio suljettiin ja Lumisota sen mukana.


title: Habbo

text: Koska Habbo on suunnattu nuorille, se houkuttelee usein erilaisia yhteisöjä ja yrityksiä markkinointiyhteistyöhön. Habbossa ovat vierailleet myös useat julkisuuden henkilöt, kuten Jason Derülo, Tokio Hotel, Duudsonit., Gorillaz, Puhuva kone, Elastinen ja Teräsbetonin jäsenet. Vuonna 2007 palvelussa järjestettiin kansainvälinen "Habbowood Digital Movie Awards" -elokuvantekokilpailu, jonka päävoittona oli kahden hengen matka Hollywoodiin. Muutama vuosi sitten FremantleMedia ja Sulake solmivat yhteistyösopimuksen, joka toi "American Idolin" osaksi virtuaalimaailma erilaisten tapahtumien, huoneiden, kilpailujen ja julkkisvierailujen muodossa. Alkuvuodesta 2010 palvelussa järjestettiin maailmanlaajuinen "Habbo Runway" -kampanja, jonka päätuomarina toimi laulaja ja näyttelijä Miley Cyrus.


title: Habbo

text: Vuonna 2015 on toiminnassa 8 kielikohtaista hotellia, jotka on suunnattu 32:n maan käyttäjäkunnalle.


title: Habbo

text: Habboa on kritisoitu useaan otteeseen siitä, ettei se ole ottanut tarpeeksi vastuuta lasten rahankäytöstä. Suurimpana ongelmana pidettiin sitä, että lapsi pystyi käyttämään rahaa palveluun rajattomasti, ja vuonna 2004 kuluttaja-asiamies vaati palvelun ylläpitäjiä asettamaan kymmenen euron rajan viikoittaisille ostoksille. Tämä raja asetettiin vain kännykällä tehtäville kolikko-ostoksille. Samalla palveluun asetettiin myös pakollinen 10 vuoden ikäraja. Nykyään ikäraja on 13 vuotta suomenkielisessä palvelussa, mutta voi vaihdella maittain.


title: Habbo

text: Toinen kritiikkiä aiheuttanut asia ovat palvelussa esiintyvät huijarit, jotka hankkivat käyttäjien salasanoja ja vievät heidän virtuaalisen omaisuutensa. Huijaamista on pyritty estämään varoittamalla niistä palvelun sivuilla sekä tekemällä pieniä huijaamisia estäviä muutoksia käyttöliittymään. Tapauksissa joissa moderaattori kykenee selvittämään huijauksen, huijari saa palveluun porttikiellon, eikä hänellä ole tietyn ajanjakson aikana mahdollisuutta astua sisään.


title: Habbo

text: Habboa on saanut myös erityisesti iäkkäimmiltä käyttäjiltään kritiikkiä monista viime aikoina tehdyistä uudistuksista, muun muassa aukioloajoista ja uusista pikseli- ja yksityisviestijärjestelmistä. Asian ajamiseksi Habboon on tehty jopa useita ryhmiä, joissa vastustetaan uudistuksia.


title: Habbo

text: Suomalaisen ylikonstaapeli Marko ”Fobba” Forssin mukaan parin viimeisen vuoden aikana on Suomessa tehty lähes sata rikosilmoitusta Habbon tavaravarkauksista. Forssin mukaan tällaisissa tapauksissa on käytetty yleensä rikosnimikkeitä tietomurto, näpistys, lievä petos ja lievä luvaton käyttö.


title: Habbo

text: Marraskuussa 2007 pidätettiin 17-vuotias hollantilaispoika 4 000 euron arvoisten virtuaalihuonekalujen varastamisesta. Poliisi kuulusteli myös neljää 15-vuotiasta poikaa, joiden epäiltiin auttaneen poikaa varastamaan tavaroita.


title: Habbo

text: Kesäkuussa 2010 Habbossa tehtiin bittihuonekaluvarkaus, jonka digitaalisen materiaalin arvo oli noin tuhat euroa. Varkauden uhreja oli lähes 400.


title: Habbo

text: Kouvolan hovioikeus linjasi keväällä 2011, ettei Habbo-huonekalujen varastaminen ole varkausrikos. Virtuaalisia huonekaluja ei voida pitää irtaimena omaisuutena, vaan ne ovat aineetonta omaisuutta, jolla on taloudellista arvoa. Aineettomien varojen oikeudeton siirtäminen omalle tilille voisi tulla rangaistavaksi olosuhteista riippuen joko petoksena tai kavalluksena.


title: Habbo

text: Toukokuussa 2011 Ruotsin kuluttaja-asiamies ilmoitti haastavansa oikeuteen internetissä toimivat Habbon ja Stardollin. Viranomainen haluaa asettaa rajat sille, mitä tämän tyyppisille nettikohtauspaikoille sallitaan ja mitä ei.


title: Habbo

text: Helmikuussa 2012 Sulake aloitti laajat YT-neuvottelut ja vähensi huomattavasti työntekijöidensä määrää. Sen seurauksena Habboa on kritisoitu muun muassa huonosta kieliopista Habbon oman twitter-kanavan sivuilla. Myös Hotellissa olevat ilmoitukset ja erilaiset kilpailut ovat herättäneet närästystä yhteisön joukossa huonon kieliopin tai riittämättömyyden vuoksi. Entinen toimitusjohtaja Paul LaFontaine totesi "ettei Sulakkeella ole tarpeeksi henkilöitä tekemään asioita joista pidätte".


title: Habbo

text:
Kesäkuussa 2012 Channel4:n uutisoitua pedofiliasta Habbossa, kaikki hotellin keskustelut suljettiin viikoksi, jonka seurauksena käyttäjämäärät romahtivat. Varsinkin Suomen Habbon kävijät siirtyivät suurimmilta osin ns. retroiksi kutsuttuihin hotelleihin, jotka ovat melkein suora kopio aidosta Habbosta, mutta versio voi olla vanhempi ja ne eivät välttämättä ole yhtä turvallisia kuin Habbo. Retrot ovat laittomia kopioita Habbosta, jotka käyttävät ilman lupaa tekijänoikeudella suojattua materiaalia, kuten grafiikkaa, dataa ja tunkeutuvat Sulakkeen järjestelmiin luvattomasti. Sulakkeen entinen toimitusjohtaja Paul LaFontaine päivitti Twitter-tiliinsä Habbon uusia toimintoja taatakseen käyttäjien turvallisuuden Hotellissa. Sulakkeen Habbo Blogiin lisättiin kesäkuun 2012 aikana useita kirjoituksia, jotka on käännetty useille kielille. Hiljennyksen vuoksi Habbon henkilökunta lahjoitti aktiivisille käyttäjille muun muassa merkin, jonka voi löytää hahmon infopaneelista klikkaamalla hahmoa, ja ilmaisen viikon Habbo VIP Club - jäsenyyden.
Marraskuussa 2012 Sulake aloitti uudet YT-neuvottelut ja irtisanoi yli 60 työntekijää. Joulukuussa 2012 myös Sulakkeen toimitusjohtaja Paul LaFontaine ilmoitti eroavansa tehtävistään.
Vuonna 2016 helmikuun alussa käyttäjät alkoivat valittaa uudistuksesta, jossa kolikoiden vaihtaminen käyttäjien välillä muuttui. Uudistus keräsi yli 100 000 twiittiä Twitterissä. Habbon ylläpito kuitenkin kertoi, ettei uudistusta peruta.


title: Habbo

text:
Sulake on julkaissut kaksi mobiilipeliä älypuhelimille: kesällä 2011 "Lost Monkey" -pelin ja tammikuussa 2012 "Niko"-pelin. Habbo-hahmot saivat peleistä palkintoja ja etuja, joita pysti käyttämään Habbossa. Habbo sulki vuonna 2014 Niko ja Lost Monkey -pelit. Huhtikuussa 2014 Sulake ilmoitti avaavansa Habbosta mobiiliversion iPadille. Loppuvuodesta 2014 iPhone-sovellus ilmestyi ja Android-sovellus puolestaan huhtikuun ensimmäisenä päivänä vuonna 2015.
Vuonna 2018 Sulake julkaisi Hotel Hideaway-mobiilipelin.


title: Saksitaitto

text: Saksitaitto on nimitys lehden, kirjan, esitteen tai muun painotuotteen taitolle, joka tehdään käsityönä eikä tietokoneohjelman avulla. Ennen kuin julkaisuohjelmat yleistyivät 1990-luvulla mutta kun kohopainotekniikasta oli jo siirrytty offset- tai syväpainoon, painettavaksi tarkoitetut julkaisut taitettiin saksitaittona eli leikkaamalla, liimaamalla ja reprokuvaamalla. Menetelmä oli yleisimmillään 1970- ja 1980-luvuilla.


title: Saksitaitto

text: Valmistuneet tekstit toimitettiin konekirjoitusarkkeina työohjeiden kera kirjapainoon tai latomoon. Sieltä palautettiin julkaisun taittajien käyttöön paperiliuskoja, joille tekstit oli tuotettu valoladontana työohjeiden mukaan toivotun levyisiksi palstoiksi halutulla kirjasintyypillä. Nykyisin taitto tehdään tietokoneella ja sen tekevät joko toimittajat tai taittajat lehden koosta riippuen.


title: Saksitaitto

text: Taittajat leikkasivat ja liimasivat liuskoista julkaisun sivun mukaisia kokonaisuuksia eli leiskoja (lay out) ja jättivät tilaa kuville. Joskus taitto tehtiin valmiiksi peisteiksi (paste up), jolloin kirjapaino valmisti niistä suoraan filmit tai painolevyt. Kuvat tilattiin reprolaitoksesta rasteroitaviksi kirjapainokäyttöön ja toimitettiin kirjapainoon tai liimattiin sivulle. Sivut tehtiin viimeistään kirjapainossa valmiiksi peisteiksi eli paste upeiksi ennen painolevyille kuvaamista.


title: Saksitaitto

text: Käytetystä painotekniikasta riippuen kirjapaino joko latoi sivujen aineistot taittajien toimittamien sivumallien mukaan irtokirjakkeista palstoiksi ladottujen levyjen avulla tai jäljensi taittajien tuottaman paperisen sivun peist upin painopellille valokuvaamalla painofilmiksi ja syövyttämällä filmin mukaan painopellille.


title: Saksitaitto

text: Saksitaittoaikakaudella kirjapainojen ammattinimikkeitä ja välineitä olivat valolatoja valolatomakoneineen, reprokuvaaja reprokameroineen sekä asemoija eli taittaja liimauslaitteineen, saksineen ja taittoveitsineen.


title: Saksitaitto

text: Saksitaitto ei vaatinut enää samanlaista ammattitaitoa kuin kohopaino ja metalliladonta, mutta ammattiyhdistysliike piti monissa maissa yhä tiukasti kiinni toimenkuvien rajoista. Suomessakin taittohuoneessa vierailevaa toimittajaa käskettiin olla tarttumatta itse taittoveitseen tai seurauksena olisi työtaistelu. Britanniassa kirjapainoalan ammattiliitot onnistuivat vastustamaan saksitaiton yleistymistä ja kohopainosta offsetiin siirtymistä 1980-luvun puoliväliin asti niin, että muun muassa "The Guardian" -sanomalehti käytti kohopainoa vuoteen 1987 saakka. Rupert Murdochin onnistui uudistaa omien brittilehtiensä ("The Times, The Sunday Times, The Sun" ja "News of the World") tekniikka uuden, salaisuuden verhossa rakennetun Wappingin painotalon myötä 1986 niin, ettei metalli- tai edes valolatojia enää tarvittu lainkaan vaan toimittajien teksti siirtyi tietokoneen muistista suoraan painoaineistoon. Tämä kuitenkin onnistui vain käyttämällä liittoon kuulumatonta työvoimaa, mistä seurasi ay-liikkeen vuoden kestänyt tulokseton työtaistelu. Se oli suuren kaivoslakon 1984–1985 ohella yksi Britannian ammattiyhdistysliikkeen suurista tappioista Margaret Thatcherin pääministerikaudella.


title: Kultti (yhdistys)

text: Kulttuuri-, mielipide- ja tiedelehtien liitto Kultti ry (perustettu 1991) on pienten aikakauslehtien yhteisjärjestö. Jäsenlehtiä on yli 170. Kultti puolustaa pienlehtien asemaa ja tukee niiden tekijöitä tiedottaen, tutkien, kouluttaen ja markkinoiden. Järjestön toimisto on Helsingissä. Vuonna 2013 Kultti ry allekirjoitti Julkisen sanan neuvoston perussopimuksen.


title: Kultti (yhdistys)

text: Kultti ry on julkaissut vuodesta 2011 katukulttuurilehti "Isoa Numeroa". Vuodesta 2006 Kultti ry on myöntänyt yhdessä Akateemisen kirjakaupan kanssa Vuoden laatulehti -palkintoa. Kultti ry:n hallituksen puheenjohtaja Ilkka Lehdonmäki.


title: Päätoimittaja

text: Päätoimittaja on julkaisun, kuten lehden, verkkosivuston tai radiokanavan, vastaava toimittaja. Suuremmissa lehdissä saattaa olla useampi kuin yksi päätoimittaja, jolloin käytetään yleensä nimitystä vastaava päätoimittaja, jonka lisäksi saattaa olla esimerkiksi varapäätoimittaja, uutispäätoimittaja tai artikkelipäätoimittaja. Suomen laissa päätoimittajan tehtävää vastaavasta roolista käytetään nimitystä vastaava toimittaja.


title: Päätoimittaja

text: Päätoimittajan vastuu jakaantuu kolmeen osaan. Hän vastaa mediayhtiön johdolle siitä, että hänen johtamansa media seuraa yhtiön peruslinjaa ja pyrkii asetettuihin tavoitteisiin. Toiseksi päätoimittaja on moraalisessa vastuussa yleisölleen mediansa sisällöstä ja sen luotettavuudesta. Kolmanneksi päätoimittaja on oikeudellisessa vastuussa, jos hänen johtamaansa mediaa syytetään sen julkaiseman sisällön perusteella.


title: Päätoimittaja

text: Suomalaisten päätoimittajien yhdistyksen PTY:n käsityksen mukaan sananvapaus on ainoastaan tiedotusvälineen päätoimittajalla. Yksittäisellä toimittajalla ei ole oikeutta julkaista työnantajansa omistaman median nimissä mitä tahansa. Täten päätoimittajan tekemät päätökset siitä mitä julkaistaan eivät rajoita tiedotusvälineen palveluksessa olevien sananvapautta. Päätoimittajan työnantaja, kustantaja, puolestaan saa vaikuttaa päätoimittajaan vain nimittämällä tämän tehtäväänsä ja tai erottamalla.


title: Päätoimittaja

text: Suomen "päätoimittaja" on perinteisesti merkinnyt samaa kuin englannin "editor in chief", joka on korvautumassa ammattinimikkeellä "executive editor". Päätoimittaja johtaa koko tiedotusvälinettä eikä juurikaan puutu käytännön editointityöhön saati määritä sisältöä päivittäin edes yleislinjoiltaan vaan asettaa yleiset suuntalinjat ja määrää tiedotusvälineen linjan. Saksan "Chefredakteur" (aikaisemmin "Hauptschriftleiter", Sveitsissä "Chefredaktor") vastaa suomen "päätoimittajaa".


title: Tk (käyttöliittymäkirjasto)

text: Tk on avoimen lähdekoodin laitteistoriippumaton, graafisen käyttöliittymän luontiin tarkoitettu laajennus TCL-kieleen. Tk:ssa on valmiina komponentteja ikkunoiden, painikkeiden, valintalistojen ja muiden liittymässä tarvittavien osien luontiin. Yksinkertaisuudestaan huolimatta soveltuu myös monimutkaisten ja näyttävien liittymien tekoon.


title: Tk (käyttöliittymäkirjasto)

text: Tk on myös saatavilla Perliin (Tcl::Tk), Pythoniin (Tkinter) ja Rubyyn. Tkinter kuuluu Pythonin peruskirjastoon.


title: Tk (käyttöliittymäkirjasto)

text:
Seuraavassa esimerkissä luodaan ikkuna, jossa on otsikko, kolme syöttökenttää ja painike.
Kun kahteen ensimmäiseen kenttään syötetään luku ja painetaan painiketta laskee ohjelma luvut yhteen ja sijoittaa tuloksen kolmanteen kenttään.


title: Tk (käyttöliittymäkirjasto)

text: "#"-merkki rivin alussa on kommenttirivin merkki eli tulkki jättää kyseisen rivin huomioimatta.


title: Tk (käyttöliittymäkirjasto)

text: exec wish "$0" "$@"


title: Tk (käyttöliittymäkirjasto)

text: label .kentta -text "Laskukone"


title: Tk (käyttöliittymäkirjasto)

text: button .nappi -text "Laske" -command { set tulos [ expr $eka + $toka ] }


title: Tk (käyttöliittymäkirjasto)

text:
entry .ensimmainen -textvariable eka
entry .toinen -textvariable toka
entry .kolmas -textvariable tulos


title: Tk (käyttöliittymäkirjasto)

text: pack .kentta .ensimmainen .toinen .kolmas .nappi


title: Kaskiviljely

text: Kaskiviljely on alkukantainen maanviljelytekniikka, jota käytetään metsäisillä alueilla, mutta sen merkitys on nykyään hyvin pieni kehittyneempien maanviljelytekniikoiden korvattua sen . Kaskettaessa metsä hakataan ja sen jälkeen puut poltetaan, jolloin puuhun sitoutuneet ravinteet päätyvät maaperään hedelmällisen tuhkan muodossa, ja tämä mahdollistaa maanviljelyn ilman lannoitteiden erillistä levittämistä.


title: Kaskiviljely

text: Australialaisen arkeologin Rhys Jonesin mukaan kaskiviljelyä on edeltänyt metsien hallittu polttaminen ruohoalueiden muodostamiseksi ja siten riistan houkuttelemiseksi tietylle alueelle. Esimerkiksi Australian aboriginaalit polttivat metsiä hallitusti jo yli 20 000 vuotta sitten. Kaskiviljely on kuitenkin yksinomaan maanviljelytekniikka, eikä aboriginaalien hallittu metsien poltto ollut määritelmän mukaisesti maanviljelyä vaan keino edistää metsästystä.


title: Kaskiviljely

text: Usein kaikki puusto alueella hakataan. Pohjois-Euroopassa oli tosin tapana jättää pystyyn koivuja "linnunlaulupuiksi", jotta kaskettu alue olisi metsittynyt nopeasti uudelleen. Kaadettu metsä poltetaan joko samana vuonna tai vuoden, parin päästä. Poltettua aluetta, "paloa" eli "kaskea", käytetään maanviljelyyn yhden tai useamman sadon ajan, minkä jälkeen se hylätään ja siirrytään seuraavalle metsäalueelle. Parhaimmillaan kaskiviljely tuottaa moninkertaisen sadon peltoviljelyyn verrattuna, mutta vaatii paljon suuremmat maa-alat, sillä ravinteiden kulumisen vuoksi on pian raivattava uusi kaski. Kasken raivaaminen ja poltto on ollut raskasta ja vaarallistakin.


title: Kaskiviljely

text: Poltetun puuston ja kasviston tuhka auttaa lannoittamaan maaperää. Kaskeaminen vaatii viljelykiertoineen suuren maantieteellisen alueen, koska metsän palautuminen saattaa kestää vuosikymmeniä. Eräs sivuvaikutus on eroosio. Alueen puusto muuttui voimakkaasti kaskeamisen seurauksena, ensimmäisenä alueen valtasivat nopeakasvuiset lehtipuut. Trooppisilla sademetsäalueilla, jossa maan humuskerros on ohut, uusiutuminen voi kestää vuosikymmeniä.


title: Kaskiviljely

text: Kaskiviljelyä on harjoitettu Pohjois-Euroopan lisäksi muun muassa Amazonin sademetsissä ja Indokiinassa.


title: Kaskiviljely

text: Suomen kaskiviljely alkoi Varsinais-Suomessa jo vasarakirveskulttuurin aikoihin, noin 2400–2000 eaa. Suomessa kylvettiin perinteisesti ohraa tai ruista kahden vuoden aikana, myöhemmin yksi tai kaksi satoa naurista, kauraa tai tattaria. Myös pellavaa kasvatettiin kaskissa, koska silloin päästiin vaivalloisesta rikkaruohojen kitkemisestä. Yleistä oli myös useamman kasvin kylväminen yhtä aikaa, esimerkiksi nauriin ja ohran ja jopa ohran, nauriin ja rukiin. Tällöin maa pystyttiin käyttämään tehokkaasti, kun ensin korjattiin ohra, sen jälkeen syksyllä kasvoi nauris, ja seuraavana kesänä saatiin vielä ruissato. Myös tropiikin kaskissa tällainen viljelytapa on yleinen. Viljelyn jälkeen aluetta nimitettiin "ahoksi", ja sitä voitiin käyttää vielä laitumena. Suomessa kaskeaminen oli vielä 1700-luvulla yleisin maanviljelystekniikka. Etenkin Karjalassa ja Savossa se tuotti vielä 1880-luvulla yli kymmeneksen sadosta.


title: Kaskiviljely

text: Suomessa harjoitettu kaskiviljely on jaettu kolmeen päätyyppiin: tavalliseen kaskiviljelyyn, rieskamaahan ja huhtakaskeen. Tavallinen kaski tehtiin lehtimetsään tai lehtipuuvaltaiseen sekametsään. Puut kaadettiin vuotta ennen niiden polttamista. Viljana oli yleensä ruis, joskus ohra. Rieskamaassa kaataminen ja polttaminen tapahtui samana keväänä. Kasveina olivat nauris, pellava ja ohra. Huhtakaski, joka oli Pohjois-Venäjän suomensukuisten kansojen kehittämä, tehtiin edellisistä poiketen havumetsään. Viljelykasvina oli useimmiten ruis. Moreenipohjaisilla havupuuvaltaisilla alueilla huhta oli aikoinaan ainoa käyttökelpoinen viljelytekniikka. Savolaiset asuttivat huhdan avulla muun muassa Pohjois-Savon, Pohjois-Ruotsin metsiä ("metsäsuomalaiset") ja veivät tekniikan Amerikkaankin.


title: Kaskiviljely

text: Kaskiviljely on pääasiassa jo korvattu tehokkaammilla maanviljelytekniikoilla. Sitä harjoitetaan edelleen joillain alueilla Meksikossa, Intiassa ja Indokiinassa. Madagaskarilla tekniikka on edelleen yleinen.


title: Kaskiviljely

text: Eurooppaan levinnyt maanviljely oli kaskiviljelyä, ja se hävitti Euroopan historiallisia lehtimetsiä osaltaan.


title: Kaskiviljely

text: – vanhassa viron kielessä kaski tarkoittaa nuorta koivua.– kaskimaalle syntynyt niitty– kaskiviljelykierron vaikutuksesta kasvanut koivu- tai leppävoittoinen metsä


title: Kaskiviljely

text: – maapohjaa poltetaan, jotta uutta heinä- ja ruohokasvustoa pääsee paremmin kasvamaan - maan multa- tai turvekerrosta poltetaan maan lannoittamiseksi


title: Kaskiviljely

text: Kaskeamista on maailmassa harrastettu tuhansia vuosia. Saksassa, Itävallassa ja Sveitsissä kaskeamisesta käytettiin muun muassa nimityksiä Hackwaldwirtschaft, Rodelwirtschaft, Hackwaldungen, Reutberg- wirtschaft, Haubergwirtschaft, Waldfeldwirtschaft, landwirtscaftlicher Zwischenbau, Hauberwirtschaft ja Getreutbrennen. Belgiassa kaskeamisesta käytettiin termiä l’essartage. Englanninkielessä kaskeamisesta puhuttiin ainakin nimillä slash-and-burn cultivation, swidden cultivation, swaling ja burn-beating. Ruotsissa käytetään termiä svedjebruk ja Venäjällä podseka, lyada, syroseka ja perelog.


title: Pidot

text: Pidot () on kirjallisuuden käsitteenä peräisin antiikin ajalta. Kuuluisaksi sen on tehnyt kreikkalaisen filosofin Platonin samanniminen dialogi "Pidot", jossa kuvataan filosofista keskustelutilaisuutta eli "symposionia": vapaat miehet kokoontuivat iltaisin syömään, juomaan ja pitämään puheita filosofisista aiheista. Dialogissa Platon esittää käsityksensä rakkaudesta. Pidot ovat aiheena myös monissa muissa antiikin kreikkalaisissa teoksissa.


title: Pidot

text: Roomalaisessa kirjallisuudessa pidot esiintyvät muun muassa Petronius Arbiterin vain katkelmina säilyneen romaanin "Satyricon" laajassa säilyneessä kohtauksessa nimeltä "Trimalchion pidot".


title: FUD

text: FUD ("Fear, Uncertainty, Doubt") on markkinointitermi, jolla kuvataan uuteen tuotteeseen tai teknologiaan liittyvää epävarmuutta käyttäjien, valmistajien ja instituutioiden mielessä.


title: FUD

text: Tietotekniikassa se voi olla joidenkin määräävässä markkina-asemassa olevien yritysten tapa pitää markkinat itsellään. Termi on alun perin kehitetty kuvaamaan IBM:n toimintaa, mutta nykyisin Microsoftin toiminnan sanotaan parhaiten vastaavan tätä määritelmää. FUD on keino käyttää enemmän propagandan tyyppistä toimintaa asiakkaiden sitomiseen kuin todellisten tuotteiden markkinointia.


title: FUD

text: FUD-toiminnalle tyypillistä on se, että kun pienempi innovatiivinen kilpailija julkaisee tuotteen, määräävässä markkina-asemassa oleva yhtiö julkaisee välittömästi aikataulun omasta vastaavasta tuotteesta. Yhtiöllä ei kuitenkaan välttämättä ole mitään aikomusta pitää tuota aikataulua eikä heillä ole ollut todellista tuotekehitystä tuolla alueella ennen aikataulun julkaisua eikä välttämättä vielä tuon jälkeenkään. Julkaisu on kuitenkin riittävä siihen, että suuret asiakkaat toteavat, ettei kannata alkaa käyttää pienemmän valmistajan tuotteita vaan he jäävät odottamaan suuren valmistajan tuotetta.


title: FUD

text: FUD-taktiikkaan kuuluu myös sen korostaminen, että jos yritys valitsee tuntemattomien toimittajien tuotteita ja projekti epäonnistuu, yrityksen tietotekniikkajohto erotetaan todennäköisemmin kuin jos he olisivat valinneet markkinajohtajien tuotteita. "Ketään ei ole koskaan erotettu sen vuoksi, että he ovat valinneet toimittajan X tuotteet". Ylin johto tuntee nimeltä vain markkinajohtajan ja arvostaa tuttua valintaa.


title: FUD

text: Joskus myös kilpailijat saadaan huonoon valoon vain herättämällä epämääräisiä epäilyksiä kilpailijan tuotteista. Kaikki huhut ovat eduksi markkinajohtajalle.


title: FUD

text: Microsoft on tunnustanut käyttävänsä tietoisesti FUD-taktiikkaa julkisuuteen päässeissä niin sanotuissa "Halloween"-dokumenteissa. Microsoft on ilmoittanut, että nämä dokumentit ovat aitoja.


title: FUD

text: Tuoreeksi esimerkiksi klassisesta FUD-taktiikasta saattaa osoittautua se, että Microsoft julkaisi aikataulun Windows-käyttöjärjestelmään liitettävästä hakukoneesta viikko Googlen vastaavan tuotteen julkaisun jälkeen."Microsoft "has set a firmer date" for the release of its desktop search software, after Google launched a test version of its rival program for scouring a PC's hard drive.""Microsoft unveils the beta version of its own search engine, dubbed MSN Search. It "does not include" some anticipated tools, such as desktop search.""Microsoft's also expected to unveil its long-awaited desktop search tool Monday. Although rival Google beat the Redmond, Wash.-based developer to the punch by rolling out its own Google Desktop Search two months ago, Microsoft has promised that its Web-desktop search tool would be available "before the end of 2004".""Microsoft Monday debuted a "preview" of its long-anticipated desktop search as part of a toolbar suite that integrates with Windows, Internet Explorer, and the company's Outlook e-mail client. – –Microsoft would not commit to a definitive final release date for the search tools, saying only that it was testing to gather feedback, and hoped to have something ready in the "first part of 2005".""A Rice University computer scientist and two of his students have discovered a "potentially serious security flaw" in the desktop search tool for personal computers that was recently distributed by Google. ...said "Dan Wallach", an assistant professor of computer science at Rice in Houston...


title: FUD

text: "This work is supported, in part, by NSF Grant CCR-9985332, Texas ATP grant 003604-0053-2001, and gifts from "Microsoft" and Schlumberger."


title: Kosteikkovahvero

text:
Kosteikkovahvero ("Cantharellus lutescens") muistuttaa erittäin paljon suppilovahveroa. Se on muuten aivan samanlainen kuin suppilovahvero, mutta pieniä värieroja voi olla. Se on myös huomattavasti suppilovahveroa harvinaisempi. Kuten jo nimestä voi päätellä kasvaa kosteikkovahvero kosteissa paikoissa. Sillä on kellertävä jalka, ruskea tai harmaa lakki. Kosteikkovahvero on erinomainen ruokasieni jolla on vahva sienen tuoksu. Kosteikkovahveroita kuten lähes mitä tahansa muitakin sieniä voi kuivata. Kuivattu sieni säilyttää ominaismakunsa vaikka se käytettäisiin vasta myöhemmin.
Kosteikkovahverot ovat lähes heltattomia ohutmaltoisia, torvimaisia tai suppilomaisia. Lakki on 4-7 cm leveä, se on keskeltä kuopalla, reunat uurteisia, ryppyisiä tai aaltomaisia, vanhemmiten siitä tulee syvänapainen tai suppilomainen, ja lopulta se aukenee onttoon Jalkaan. Väri on päältä on noenmustasta harmaaseen ja ruskeaan. Lakin alapinta on nuorena valkoinen ja vanhemmiten oranssi, keltainen, vähäsuoninen. Jalka liittyy saumattomasti lakkiin ja on vanhemmiten ontto. Sienen pituus on noin 7-10 cm ja se on noin 0,5–1 cm paksu, tyveen suippeneva, pyöreähkö tai litteä, sileä. Jalan väri on oranssin keltainen tai keltainen. Malto kellanvalkoista, tiivistä ja ohutta. Tuoksu voimakas. Maku mieto ja hyvä. Itiöpölyn väri on vaaleankeltainen.


title: Kosteikkovahvero

text: Se on runsaampi eteläisemmässä Suomessa ja pohjoisimmat löydöt Suomessa on tehty Kuusamosta.


title: Kosteikkovahvero

text: Kosteikkovahvero nimensä mukaisesti se kasvaa kosteikoissa, lehtokorvissa, lehtokuusikoissa, rehevissä sammaleisissa kuusimetsissä. Se on kalkinsuosija. Kuusen juurisieni. Sitä löytää elo-syyskuussa.


title: Kosteikkovahvero

text: Sitä voidaan käyttää monilla tavoilla kastikkeisiin ja keittoihin. Ei tarvitse ryöppäystä. Sopii hyvin kuivattavaksi.


title: Francis Drake

text: Sir Francis Drake (1540 – 28. tammikuuta 1596) oli englantilainen laivakaappari, merenkävijä, merisankari sekä poliitikko, jonka kuningatar löi ritariksi. Hän taisteli Espanjaa vastaan Amerikan vesillä ja purjehti maapallon ympäri vuosina , toisena eurooppalaisena Juan Sebastián Elcanon jälkeen.


title: Francis Drake

text: Francis Drake syntyi Crowndalessa noin vuonna 1540 esikoisena perheeseen, johon syntyi kaikkiaan kaksitoista lasta. Francis lähti nuorena poikana Thamesjoelle kapteenin oppipojaksi ja vuonna 1563 serkkunsa John Hawkinsin kanssa Afrikkaan. Miehet sieppasivat ihmisiä Sierra Leonesta ja myivät heidät orjiksi Karibian espanjalaisille uudisasukkaille. Koska orjien ostaminen ulkomaalaisilta oli laitonta, serkukset joutuivat kahnauksiin Espanjan lakien kanssa.


title: Francis Drake

text: Kuningatar Elisabet I valtuutti Francis Draken kaapparikirjalla hyökkäämään vihollisen kauppa-aluksille ilman rangaistuksen uhkaa. Kaapparien retket toivat vaurautta sekä kuningattarelle, englantilaisten merentakaisille siirtokunnille että kaappareille itselleen.


title: Francis Drake

text: Protestanttisen taustansa takia Drake saattoi nähdä Espanjan katolisen vastustamisessa myös uskonnollisia sävyjä.


title: Francis Drake

text:
13. joulukuuta 1577 Drake lähti viidellä laivallaan länteen, salaisena toimeksiantonaan hyökätä Espanjan tukikohtiin Amerikan Tyynenmeren puoleisella rannikolla. Atlantin ylityksen jälkeen kaksi laivaa piti jättää Etelä-Amerikkaan. Jäljelle jääneistä kolmesta kaksi ei selvinnyt Magalhãesinsalmesta, joten Drake saapui Tyynellemerelle yhdellä laivalla, jonka nimi oli "Golden Hind". Hän jatkoi pohjoiseen pitkin Tyynenmeren rannikkoa, ryöväsi espanjalaisten uudisasutuksia ja kaappasi espanjalaisen aarrelaivan. Hän etsi Koillisväylää, jota olisi voinut palata Atlantille, ja jatkoi pohjoiseen nykyisen Washingtonin osavaltion korkeuksille asti. Sitten hän palasi etelään Kaliforniaan ja pysähtyi korjaamaan laivaansa. Heinäkuussa hän jatkoi matkaansa yli Tyynenmeren, pysähteli useille saarille, kiersi Afrikan Hyväntoivonniemen, palasi Atlantille ja saapui Plymouthiin syyskuussa 1580.
Draken alus "Golden Hind" oli tyypillinen nopealiikkeinen englantilainen kaljuuna. Alus oli pitkä, leveä, ja sen ruuman vetoisuus oli noin , ja se oli varustettu tykillä. Tyypillinen espanjalaisten kaljuuna taas oli kömpelö ja hidasliikkeinen, jollaisen ruuman vetoisuus oli 300–500 tonnia.


title: Francis Drake

text: Drake palasi maailmanympärysmatkaltaan Englantiin rikkaana miehenä ja osti Buckland Abbeyn kartanon, joka oli hänen kilpailijansa Richard Grenvillen lapsuudenkoti. Vuonna 1581 kuningatar antoi hänelle ritarin arvonimen, ja myöhemmin samana vuonna hänet äänestettiin parlamenttiin.


title: Francis Drake

text: Drake sai espanjalaisilta lempinimen "El Drague" eli Lohikäärme, vaikka hänen sanotaan olleen hyvin armelias kaappari, joka ei teloittanut raa'asti vankejaan eikä raiskannut naisia.


title: Francis Drake

text: Erityisen tunnetuksi Drake tuli tuhottuaan Voittamattoman armadan vuonna 1588 yhdessä Charles Howardin kanssa.


title: Francis Drake

text: Drake johti epäonnistunutta hyökkäystä Portugalia vastaan vuonna 1589. Hänestä tuli Plymouthin pormestari vuonna 1593.


title: Francis Drake

text: Uuteen maailmaan kohdistuneita matkoja Drake teki yhteensä seitsemän, joista viimeisellä, vuonna 1595, hän sai punataudin ja kuoli siihen vuonna 1596. Drake haudattiin lyijyarkussa Tyyneenmereen Panamassa sijaitsevan Portobelon sataman lähelle.


title: Francis Drake

text: Karibianmerestä löydettiin vuonna 2011 kaksi alusta, joiden uskotaan kuuluneen Drakelle.


title: Atlantin valtameri

text: Atlantin valtameri eli Atlantti on maapallon toiseksi suurin valtameri Tyynen valtameren jälkeen. Se kattaa noin viidesosan Maan pinta-alasta. Valtameren nimi tulee Kreikan mytologian Atlas-jättiläisestä. Nimitys ”Atlaksen meri” () esiintyy ensimmäisen kerran historioitsija Herodotoksella 400-luvulla eaa.


title: Atlantin valtameri

text: Atlantin valtameri ulottuu lännessä Amerikan mantereeseen ja idässä Eurooppaan ja Afrikkaan. Sen yhdistää Tyyneen valtamereen Jäämeri pohjoisessa ja Drakensalmi etelässä. Panaman kanava muodostaa keinotekoisen väylän Atlantin ja Tyynen valtameren välille. Itämerikin lasketaan kuuluvaksi Atlanttiin. Afrikan eteläpuolella Atlantti on yhteydessä Intian valtameren kanssa, ja rajana pidetään 20. itäistä pituuspiiriä. Raja Jäämerta vastaan kulkee Grönlannista Islannin luoteiskulmaan ja Islannin koilliskulmasta Huippuvuorten eteläkärkeen ja sieltä Nordkappiin Norjassa.


title: Atlantin valtameri

text: Aikansa suurin höyrylaiva "RMS Titanic" upposi Atlantille 15. huhtikuuta 1912 vieden mukanaan noin 1 500 matkustajaa.Coriolis-ilmiön vuoksi pääasiassa tuulten kuljettamat pintamerivirrat kiertävät Pohjois-Atlantilla myötäpäivään ja Etelä-Atlantilla vastapäivään. Pohjois-Atlantilla lämmin Golfvirta kulkee Pohjois-Amerikan itärannikolta koilliseen lämmittäen Luoteis-Eurooppaa. Pohjois-Atlantin sekoittumisvyöhykkeeltä kääntyy kylmä Kanarianvirta etelään Pohjois-Afrikan länsipuolelle. Pohjois-Atlantin päiväntasaajanvirta kulkee Afrikasta kohti länttä. Näiden merivirtojen väliin jää Sargassomeri. Jäämereltä etelään virtaavat kylmät Grönlannin- ja Labradorinvirrat, jotka voivat kuljettaa jäävuoria niinkin etelään kuin Bermudalle tai Madeiralle. Pohjois-Atlantin eteläosissa kehittyy hurrikaaneja yleensä heinäkuusta marraskuuhun, jotka kulkevat länteen päin Karibianmerelle tai Pohjois-Amerikan itärannikolle. Pohjois-Atlantilla on usein myrskyjä talvisaikaan.


title: Atlantin valtameri

text: Etelä-Atlantilla lämmin Brasilianvirta kulkee päiväntasaajalta etelään Etelä-Amerikan itäpuolella. Lähellä Etelämannerta kulkeva kylmä Länsituulten virta kääntyy pohjoiseen Etelä-Afrikan länsirannikolle.


title: Atlantin valtameri

text: Valtamerien termohaliinikierrossa Golfvirran Pohjois-Atlantille kuljettama suolapitoinen vesi vajoaa alas syvänmeren vedeksi ja virtaa hitaasti etelään läpi Atlantin Intian valtamerelle ja Tyynellemerelle.


title: Atlantin valtameri

text: Avomeren pintaveden suolapitoisuus on 33–37 promillea; pitoisuus vaihtelee leveysasteen ja vuodenajan mukaan. Yleensä vesi on vähäsuolaisinta korkeilla leveysasteilla ja rannikoilla jokien lähettyvillä. Suolaisinta vesi on noin 25. pohjoisella leveysasteella. Pintavesien lämpötila vaihtelee alhaisimmillaan napa-alueitten −2 °C:sta korkeimmillaan +29 °C:een hieman päiväntasaajan pohjoispuolella. Suurin vuodenaikainen lämpötilanvaihtelu on keskileveysasteilla, jossa ero saattaa olla 8–9 °C.


title: Atlantin valtameri

text: Atlantin merenpohjan topografian tärkein piirre on Atlantin keskiselänne. Se muodostaa suuren merenalaisen vuorijonon, joka ulottuu pohjoisesta Islannista etelään noin 58:lle eteläiselle leveysasteelle. Vuorijonon suurin leveys on noin 1 600 km. Merensyvyys vuorijonon kohdalla on useimmiten vähemmän kuin 2 700 metriä ja useat vuorenhuiput nousevat pinnan yläpuolelle saariksi.


title: Atlantin valtameri

text: Keskiselänne jakaa Atlantin kahteen suureen altaaseen, joiden keskisyvyys on 3 700–5 500 metriä. Poikittaiset harjanteet mantereen ja keskiselänteen välillä jakavat meren useisiin pienempiin altaisiin. Syvän meren pohja on melko tasainen, vaikka sielläkin esiintyy lukuisia merenalaisia vuoria, syvänteitä ja hautavajoamia.


title: Atlantin valtameri

text: Nykyisten geologisten teorioiden mukaan Atlantti syntyi mannerliikunnoissa, jotka on pystytty mittaamaan tarkoilla lasermittauksilla. Tapahtuma on hyvin hidas. Nykyisin Etelä-Atlantti levenee noin 1,5–2,25 ja Pohjois-Atlantti 0,95–1,4 senttimetriä vuodessa. Mannerliikunnot on Atlantin kohdalla pystytty todentamaan eri tavoin magnetoituneista pohjan kivistä. Maan magneettikentän tiedetään satojentuhansien vuosien välein heikkenevän ja vaihtavan napaisuuttaan.


title: Atlantin valtameri

text: Atlantti alkoi muodostua Pangea-jättiläismantereen hajotessa triaskaudella eteläisen Atlantin muodostuessa ensin.


title: Atlantin valtameri

text: Tutkimusten mukaan liitukaudella noin 80 miljoonaa vuotta sitten Atlantti oli suunnilleen puolet nykyistä kapeampi ja aivan pohjoisin Atlantti oli matalaa merta. Liitukauden keski- ja loppuvaiheessa Etelä- ja Keski-Atlantti laajeni ja syveni voimakkaasti.. Neogeenin loppuvaiheessa lähestyttäessä nykyaikaa Atlantin laajeneminen hidastui ja mantereet asettuivat miltei paikoilleen.Keskiselänteen itäpuolella:Keskiselänteen länsipuolella:Atlantin historian katsotaan alkavan 1492, jolloin Kristoffer Kolumbus löysi Amerikan ja aloitti valtameren itä- ja länsirannikon välisen vuorovaikutuksen. Atlantin historian alkuaikoina valtameri toimi näyttämönä löytöretkille ja Amerikan kolonisaatiolle.


title: Atlantin valtameri

text: Eurooppalaiset siirtomaavallat kävivät Atlantilla niin sanottua kolmiokauppaa, jossa jalosteet, orjat ja raaka-aineet kiersivät. Vallat kävivät myös valtameren rannikolla sotia siirtomaista. Valistusaatteen seurauksena valtameren molemmilla puolilla syttyi Atlantin vallankumouksia, jotka olivat lyhyen ajan sisällä joukko kapinoita ja itsenäisyyssotia eurooppalaisten ylivaltaa vastaan. Vallankumousten aikana suurin osa Atlantin länsirannikosta itsenäistyi.


title: Atlantin valtameri

text: 1900-luvulla Atlantti oli taistelutanner ensimmäisessä ja toisessa maailmansodassa, joista jälkimmäisen taistelu Atlantista oli merkittävässä roolissa sodan lopputuloksen kannalta.


title: Lukujärjestelmä

text: Lukujärjestelmä tarkoittaa kokonaisvaltaista tapaa, jolla luvut "sanotaan", "kirjoitetaan" tai "koodataan". Muinaisina aikakausina ihmiset ovat keksineet lukuisia erilaisia tapoja ilmaista lukumääriä. Nykyinen laajalle levinnyt tapa käyttää 10-kantaista kantalukujärjestelmää ja paikkamerkintää ei ole tälläkään hetkellä ainoa tapa esittää lukuja, mutta se lienee tehokkain ja monikäyttöisin esitystapa.


title: Lukujärjestelmä

text: Lukujärjestelmät vaihtelevat aikakausien, etnisten ryhmien, kielten ja tilanteiden mukaan. Esimerkiksi ranskalainen nimeää tietyt lukusanat eri tavalla kuin hän muodostaa ne numeroilla. Englantilainen saattaa käyttää matematiikassa desimaalijärjestelmää, mutta mittaustulosten käsittelyssä hän voi siirtyä käyttämään duodesimaalijärjestelmää. Tietokoneiden ohjelmoijat saattavat käyttää kolmea kantalukujärjestelmää rinnakkain.


title: Lukujärjestelmä

text: Kantalukujärjestelmä hyödyntää kiinteän kantaluvun tuomaa säännöllisyyttä yhdistettynä paikkamerkintään, jolla luvun esitystapa pelkistyy yksinkertaiseksi.


title: Lukujärjestelmä

text: Suomenkin kouluissa opetettava kymmenkantainen desimaalijärjestelmä on tunnetuin kantalukujärjestelmä. Siinä pienet luvut esitetään yksinumeroisena merkintänä 0, 1, 2, 3, 4, 5, 6, 7, 8 ja 9. Kaksinumeroiset merkinnät ovat 10, 11, 12, 13..., 19, 20, 21..., 30...,40...,50... ja 99. Ne tulkitaan luvuksi, joka lasketaan 10 = 9 + 1, 11 = 1•10 + 1..., 32 = 3•10 + 2... . Kolminumeroisten lukujen arvot lasketaan esimerkiksi 346 = 3•10² + 4•10 + 6.


title: Lukujärjestelmä

text: Tietotekniikan takia yleinen binäärijärjestelmä on kaksikantainen kantalukujärjestelmä. Siinä pienet luvut esitetään yksinumeroisena merkintänä 0 ja 1. Kaksinumeroiset merkinnät ovat 10 ja 11. Ne tulkitaan luvuksi, joka lasketaan 10 = 1 + 1 ja 11 = 1•2 + 1 (desimaalijärjestelmässä). Kolminumeroisten lukujen arvot lasketaan esimerkiksi 101 = 1•2² + 0•2 + 1. Jotta lukija tunnistaisi eri kantalukujärjestelmien lukuesitykset, merkitään sen kantaluku alaindeksinä viimeisen numeron alakulmaan. Siten voidaan edelliset kaksi esimerkkiä kirjoittaa 2-kantainen 10 on 10 = 1 + 1 = 2, joka on 10-kantainen 2. Sitten 2-kantainen 101 on 101 = 1•(2) + 0•2 + 1 = 5, joka on 10-kantainen 5.


title: Lukujärjestelmä

text: Toinen tietotekniikan yleistämä on heksadesimaalijärjestelmä, joka on 16-kantainen järjestelmä. Siinä pienet luvut esitetään yksinumeroisena merkintänä 0, 1, 2, 3, 4, 5, 6, 7, 8, 9, A, B, C, D, E ja F. Kaksinumeroiset merkinnät ovat 10, 11, 12, 13..., 19, 1A, 1B, 1C, 1D, 1E, 1F, 20, 21..., 2E, 2F, 30...,40...,90..., A0, A1..., AF, B1..., ja FF. Ne tulkitaan luvuksi, joka lasketaan 10 = 15 + 1 = 16, 1F = 1•16 + 15 = 31..., 32 = 3•16 + 2 = 50... . Kolminumeroisten lukujen arvot lasketaan esimerkiksi 346 = 3•(16) + 4•16 + 6 = 838.


title: Lukujärjestelmä

text: On mahdollista rakentaa myös muihin kuin kokonaislukuihin perustuvia lukujärjestelmiä. Esimerkiksi piin potenssisarjalle (n + nπ + nπ + ...) perustuva lukujärjestelmä pystyy merkitsemään täsmällisesti joidenkin irrationaalisten funktioiden arvoja. Silloin 32 = 3•π + 2 = (3•π + 2).


title: Lukujärjestelmä

text: Monet kantalukujärjestelmästä poikkeavat lukujärjestelmät saattavat kantaa sisällään kehityskaarensa varrelta mukanaan tuomia erityispiirteitä. Muinaisia piirteitä ovat esimerkiksi additiivinen tapa muodostaa pienet numerot. Näissä voidaan havaita jäänteitä muinaisesta tavasta laskea lukuja. Jotkut etniset ryhmät käyttivät kaksilukujärjestelmää, jolloin tunnettiin vain kaksi lukusanaa ("yksi" ja "kaksi"), toiset kehittyneempää kolmilukujärjestelmää (lukusanat "yksi", "kaksi" ja "kolme"), hyvin monet viisilukujärjestelmää ja niin edelleen. Luku viisi saatettiin ilmaista "kaksi kaksi yksi", jolloin lukusanat laskettiin yhteen. Tällaista tapaa kutsuttiin additiiviseksi tavaksi laskea, mutta kirjoitetuissa kielissä additiiviseksi merkinnäksi. ***


title: Lukujärjestelmä

text: Roomalaiset numerot perustuivat additiiviseen merkintään, koska luvun arvo saatiin laskemalla yhteen numeroiden arvot. Jos luku kirjoitettiin XIII tarkoitti se lukua (X = 10 ja I = 1) 10 + 1 + 1 + 1 = 13. Vuosiluku MMXV tarkoitti 1000 + 1000 + 10 + 5 = 2015. Joskus luvusta tuli pitkä, esimerkiksi MDCCCLXXXVIII eli 1888, mutta toistuvan numeron kertoimia ei käytetty koskaan.


title: Lukujärjestelmä

text: Muitakin additiivista merkintää hyödyntäviä kansoja on ollut. Babylonialaisten numerot perustuivat vain kahden numeroon: 1 ja 10. Näitä kahta merkkiä toistamalla geometrisesti ryhmittäen muodostettiin luvut 1 - 59. Luvun arvo laskettiin laskemalla 10:t ja 1:t yhteen. Tätä tehotonta merkintää seurasi kuitenkin älykäs oivallus, kun keksittiin merkitä 60:ä suurempia luvut paikkamerkintää hyödyntäen.


title: Lukujärjestelmä

text: Myös Maya-intiaanien luvut perustuivat additiivisuuteen. Piste vastasi lukua 1 ja viiva lukua 5. Pisteitä ja viivoja yhdistelemällä voitiin muodostaa luvut 1-19 additiivisesti. Myös mayat kiersivät roomalaisia vaivanneet pitkien lukujen ongelman ottamalla käyttöön paikkamerkinnän 20:tä suuremmille luvuille.


title: Lukujärjestelmä

text: Nykyaikaisia piirteitä ovat pienten additiivisesti muodostettujen numeroiden korvaaminen yksittäisillä numerosymboleilla. Kreikkalaisten attikalaiset luvut olivat additiivisesti muodostettuja ja korvattiin myöhemmin joonialaisilla luvuilla. Esimerkiksi attikalainen luku ΔΔΠII (10 + 10 + 5 + 1 + 1) eli 27 kirjoitettiin myöhemmin joonialaisesti κζʹ (20 + 7). Jokainen luku 1-9 merkittiin eri numerolla, joten I → α, II → β, III → γ, IIII → δ, Π → ε, ΠI → ϝ, ΠII → ζ, ΠIII → η ja ΠIIII → θ. Kymmenluvut saivat vielä omat kirjaimet ι(10), κ(20), λ(30), μ(40), ν(50), ξ(60), ο(70), π(80) ja ϟ(90). Sadoille 100, 200..., 900 annettiin loput aakkosista ja tuhannet 1000, 2000... merkittiin taas α, β...


title: Lukujärjestelmä

text: Joonaialaisilla numeroilla oli omaksujansa muun muassa armenialaissa, heprealaisissa ja intialaisissa. Ainakin joonialaisia ja intialaisia lukujärjestelmiä kehitettiin edelleen karsimalla tuhansia, satoja ja kymmeniä merkitsevät numerot ja käyttämällä vain numeroita 1-9 paikkamerkinnän turvin.


title: Lukujärjestelmä

text: Kielissä saattaa olla jäänteitä vanhoista lukujärjestelmistä, vaikka lukujärjestelmä olisi vaihtunutkin. Englannissa lukusanat "eleven" ja "twelve" poikkeavat muista lukusanoista "thirteen", "fourteen" ja niin edelleen. Nämä ovat jäänteitä 12-järjestelmästä, joita monet englantilaiset mittayksiköt edelleen seuraavat. Lukusana 11 tarkoittaa suomeksi "yksi jäljellä" ja 12 "kaksi jäljellä", jolla tarkoitettiin jäljellä olevien sormien lukumäärää joka puuttui kaikkien 10 sormen jälkeen.


title: Lukujärjestelmä

text: Ranskan kielessä on säilynyt piirteitä 20-järjestelmästä. Seitsemääkymmentä pienemmät lukusanat noudattelevat kymmenjärjestelmää, mutta lukusanat 70–99 muodostetaan poikkeavasti. Luku 70 on ranskaksi "soixante-dix" (60 + 10), 80 "quatre-vingt" (4•20) ja 90 "quatre-vingt-dix" (4•20 + 10). Englannissa oli vielä keskiajalla käytössä saksista lainattu "score" (20) ja Raamatun King James -versiossa sanotaan "three-score years and ten" tarkoittaen 70 vuotta.


title: Tuska

text: Tuska Open Air Metal Festival (lyhyemmin Tuska) on Helsingin Suvilahdessa kesällä pidettävä kolmipäiväinen metallimusiikkiin keskittyvä festivaali. Se järjestettiin ensimmäisen kerran vuonna 1998 kaksipäiväisenä sisätapahtumana Tavastia-klubilla. Vuosina 1999 ja 2000 tapahtuma pidettiin . Vuonna 2001 Tuska siirrettiin Kaisaniemen puistoon ja muutettiin kolmipäiväiseksi. Kesällä 2011 festivaali siirtyi Kaisaniemestä nykyiseen paikkaansa Suvilahteen. Tuska on nykyään Pohjoismaiden suurin metallifestivaali.


title: Tuska

text: Festivaalin järjestää Finnish Metal Events Oy.


title: Tuska

text: Tuska järjestettiin nimellä Tuska Metal Fest 3.–4. heinäkuuta 1998 ensimmäistä kertaa. Idea metallifestivaaliin syntyi alkuvuodesta, kun metallimusiikki oli alkanut tulla Suomessa entistä tunnetummaksi, ja Suomi Finland Perkele -lehti ehdottikin ideaa Tavastian Juhani Merimaalle. Nimen tapahtumalle keksivät J. Tuomas Harviainen ja Tony Taleva. Alun perin festivaalin piti olla yksipäiväinen, mutta se muuttuikin kaksipäiväiseksi. Tapahtuman tunnetuin esiintyjä oli norjalainen Gorgoroth.


title: Tuska

text: Vuonna 1999 Tuska järjestettiin 6.–7. heinäkuuta Helsingin . Tapahtumaa alettiin suunnitella jo vuoden 1998 lopulla, ja Elmu tuli mukaan järjestäjäksi Suomi Finland Perkeleen ja Tavastian ohelle.


title: Tuska

text: Vuonna 2000 Tuska järjestettiin 7.–8. heinäkuuta VR:n makasiineilla nimellä Tuska Open Air Metal Festival. Tapahtumassa oli yhteensä yli 5 000 kävijää ja pääesiintyjinä olivat muun muassa saksalainen Gamma Ray, norjalainen Satyricon sekä ruotsalainen Pain.


title: Tuska

text: Vuonna 2001 Tuska järjestettiin 11.–13. heinäkuuta, ensimmäistä kertaa kolmipäiväisenä. Lisäksi festivaalin yhteydessä oli kahtena iltana jatkoklubi Tavastialla, jossa esiintyi seitsemän yhtyettä. Tapahtumassa oli yhteensä noin 10 000 kävijää.


title: Tuska

text: Vuonna 2002 Tuska järjestettiin 12.–14. heinäkuuta Kaisaniemen puistossa. Kävijöitä oli kolmena päivänä yhteensä yli 15 000, ja tapahtuma oli ensimmäistä kertaa kahtena päivänä loppuunmyyty. Jatkoklubit pidettiin Tavastialla, Cornerissa, Rock Cafe Maestrossa ja Semifinalissa.


title: Tuska

text: Vuonna 2003 Tuska järjestettiin 11.–13. heinäkuuta ja se oli selvästi suositumpi kuin koskaan aikaisemmin: jokaisen päivän liput oli loppuunmyyty ja paikalla oli yli 50 ulkomaista toimittajaa. Tapahtumassa oli myös ensimmäistä kertaa kolmas lava, "Hellsinki Stage". Helsingin kaupungin kulttuuri- ja kirjastolautakunta tuki festivaalia 10 000 eurolla. Jatkoklubeja järjestettiin Tavastialla, Semifinalissa ja Stella Starissa.


title: Tuska

text: Vuonna 2004 Tuska Open Air Metal Festival järjestettiin jo seitsemättä kertaa. Kolmen päivän (16.–18. heinäkuuta) aikana kolmella lavalla esiintyi yhteensä yli 30 kotimaista ja ulkomaista metallibändiä.


title: Tuska

text: Myynnissä oli 30 euron hintaisia yhden päivän lippuja sekä 65 euron hintaisia kolmen päivän lippuja. Kaikki liput myytiin loppuun jo ennen heinäkuun alkua ja yhteensä festivaaleilla oli päivittäiset kävijämäärät yhteenlaskettuna noin 30 000 käyntiä. Varsinaisten festivaalien lisäksi kolmella eri klubilla, Tavastialla, Stella Starissa ja Manalassa, oli neljän päivän ajan jatkojuhlat, joissa esiintyi 36 eri yhtyettä.


title: Tuska

text: Kahdeksas Tuska-festivaali järjestettiin 15.–17. heinäkuuta 2005. Kolmen päivän aikana kolmella eri lavalla esiintyi yhteensä yli 30 yhtyettä. Festivaalialuetta laajennettiin, jotta sisälle pystyttiin ottamaan päivässä tuhat kävijää enemmän kuin vuonna 2004. Kaikki tapahtuman liput myytiin loppuun ja yhteensä festivaaleilla oli päivittäiset kävijämäärät yhteenlaskettuna hieman päälle 33 000 käyntiä.


title: Tuska

text: Päätapahtuman lisäksi Tuskalla oli viisi jatkoklubia, Tavastia, Manala, VR:n makasiinit, Gloria ja Nightlife Rock Hellsinki, joissa esiintyi yhteensä 34 yhtyettä. Glorian jatkoklubi oli ensimmäinen, jonne ei ollut ikärajaa.


title: Tuska

text:
Tuska sai neuvoteltua joulukuussa itselleen meluluvan vuodelle 2006. Luvan desibelirajat olivat samat kuin aiempinakin vuosina, eikä muutostoimiin tarvinnut ryhtyä Helsingin kaupungin uusista ympäristömääräyksistä huolimatta. Osasyynä meluluvan myöntämiselle oli aiemmin vuonna 2005 toteutettu tutkimus, jonka mukaan 56 prosenttia lähialueen asukkaista ei koe Tuskaa häiritsevänä. Vastaajista 21 prosenttia koki Tuskan jossain määrin häiritseväksi. Erittäin paljon häiriötä tunsi kokeneensa 22 prosenttia vastaajista.
Tuska järjestettiin 30. kesäkuuta – 2. heinäkuuta 2006, eli kaksi viikkoa aiemmin kuin edellisinä vuosina. Syy muutokseen oli päällekkäisyyksien välttäminen muiden kansainvälisten metallifestivaalien kanssa. Ensimmäiset ohjelmajulkistukset kuultiin 17.–18. helmikuuta järjestetyssä toisessa vuotuisessa Finnish Metal Expossa. Kuten lähes jokaisena vuotena, tälläkin kertaa festivaalin esiintyjälista kärsi ikävästä peruutuksesta, kun englantilainen power metal -yhtye DragonForce perui esiintymisensä ja loikkasi Yhdysvalloissa kiertävään Ozzfest-festivaalikiertueeseen. Heitä paikkasi saksalainen saman genren edustaja, Freedom Call.


title: Tuska

text: Tuska oli yhteistyössä Helsingin seurakuntayhtymän kanssa mukana järjestämässä 29. kesäkuuta vietettävää metallimessua, joka pidettiin Temppeliaukion kirkossa.


title: Tuska

text: Itse tapahtumassa kolmella lavalla esiintyi yhteensä 32 esiintyjää. Festivaalien lisäksi jokaiselle kolmelle illalle oli järjestetty virallisia jatkoklubeja.


title: Tuska

text: Kymmenes Tuska Open Air Metal Festival järjestettiin 29. kesäkuuta – 1. heinäkuuta 2007 Helsingin Kaisaniemessä. Tapahtuma oli lähes loppuunmyyty ja keräsi päivittäiset kävijämäärät yhteenlaskettuna noin 33 000 käyntiä. Kolmipäiväisessä tapahtumassa vain viimeisen päivän, sunnuntain, lippuja jäi vielä myymättä.


title: Tuska

text: Yhdestoista tapahtuma järjestettiin 27.–29. kesäkuuta 2008. Päivää ennen varsinaista festivaalia festivaalialueella järjestettiin konsertti, jonka pääesiintyjänä oli Nightwish ja lämmittelijöinä Epica ja Amorphis. Virallisella kolmipäiväisellä festivaalilla esiintyi kolmella lavalla yhteensä 32 yhtyettä. Pääesiintyjät olivat Slayer, Killswitch Engage, Morbid Angel, Dimmu Borgir ja Carcass. Liput myytiin loppuun järjestäjän mukaan 20. toukokuuta 2008 mennessä.


title: Tuska

text: Vuoden 2009 Tuska-festivaali pidettiin 26.–28. kesäkuuta Kaisaniemessä, jolloin paikalla esiintyi 32 yhtyettä. Bullet for My Valentine joutui peruuttamaan esiintymisensä ja tilalle saapui Suicidal Tendencies. Paul Gilbert joutui myös perumaan ja tilalle otettiin The Faceless. Festivaalilla esiintyi mm. All That Remains, Amorphis, The Black Dahlia Murder, Callisto, Sabaton, Dauntless, Deathchain, Eluveitie, Ensiferum, Evile, Firewind, Gama Bomb, Girugamesh, Gojira, Immortal, Jon Oliva's Pain, Korpiklaani, Legion of the Damned, Medeia, Mucc, My Dying Bride, Neurosis, Parkway Drive, Amoral, Pestilence, Profane Omen, Rotten Sound, Tukkanuotta, Volbeat, Stam1na.


title: Tuska

text: Vuoden 2010 Tuska festivaali pidettiin Kaisaniemessä 2.–4. heinäkuuta 2010. Festivaalilla esiintyivät Kamelot, Overkill, W.A.S.P., Devin Townsend Project, Satyricon, Testament, Tarot, Finntroll, Hypocrisy, Pain, Nile, Swallow the Sun, Cannibal Corpse, Bloodbath, Trigger the Bloodshed, Warmen, Sotajumala, Torture Killer,Rytmihäiriö, Barren Earth, Insomnium, FM2000, Amatory, Crowbar, Ihsahn, Armed For Apocalypse, Survivors Zero, The Arson Project ja peruuttaneen Holy Grailin korvannut Blake. Pääesiintyjinä toimivat perjantaina Devin Townsend ja sunnuntaina Megadeth. Mastodonin oli määrä olla alun perin lauantain pääesiintyjä, mutta bändi joutui perumaan sairaustapauksen vuoksi. Mastodonin korvaajana toimi Nevermore. Festivaali oli loppuunmyyty.


title: Tuska

text: Neljästoista Tuska-festivaali järjestettiin Helsingin Suvilahdessa 22.–24. heinäkuuta 2011.


title: Tuska

text: Viidestoista Tuska-festivaali järjestettiin Suvilahdessa. Lamb of God joutui perumaan esiintymisensä, kun yhtyeen laulaja pidätettiin kuolemantuottamuksesta epäiltynä. Yhtyeen tilalle pestattiin Finntroll. Animals as Leaders myöhästyi lennoltaan ja sitä korvasi Barren Earth. Muita esiintyjiä olivat muun muassa Overkill, Exodus, Megadeth, Ministry, Suicide Silence, Apocalyptica, Baroness, Battle Beast, Behemoth, Napalm Death, Mokoma, Demigod, Metsatöll, Insomnium, Swallow the Sun, Arcturus, Anaal Nathrakh, Sonata Arctica, Sabaton, Trivium, Hatebreed, Saint Vitus, Edguy ja kokeellista teknoa esittävä Huoratron.


title: Tuska

text: Vuoden 2013 Tuska järjestettiin 28.–30. kesäkuuta Helsingin Suvilahdessa. Esiintyjinä olivat muun muassa King Diamond, Kreator, Bolt Thrower, Testament, Nightwish, Ihsahn, Leprous, Wintersun, Amorphis, Soilwork, Stam1na, We Butter The Bread With Butter, Amaranthe ja Abhorrence. Alkuperäiseen ohjelmaan kiinnitetyistä esiintyjistä kaksi perui konserttinsa: The Dillinger Escape Planin korvasi Tesseract ja Asking Alexandrian Battle Beast. Vuoden 2013 Tuskassa kävi 25 000 ihmistä.


title: Tuska

text: Vuoden 2014 Tuska järjestettiin 27.–29. kesäkuuta edellisvuosien tavoin Helsingin Suvilahdessa. Pääesiintyjä olivat Dimmu Borgir, Anthrax ja Emperor. Muita esiintyjä olivat muun muassa Children of Bodom, Satyricon, Stone, Lost Society, Neurosis, Carcass, Ensiferum ja Insomnium. Esiintyjistä Devil You Know perui ja sen korvasi ruotsalainen black metal -yhtye Shining. Vuoden 2014 Tuska ylitti yleisötavoitteensa, ja tapahtumassa vieraili kolmena päivänä 24 000 kävijää.


title: Tuska

text: Tuska-festivaali järjestettiin 26.–28. kesäkuuta edelleen Helsingin Suvilahdessa. Perjantaina pääesiintyjä oli Sabaton, lauantaina In Flames ja sunnuntaina Alice Cooper, jota edelsi Opeth. Lauantaina esiintyivät muun muassa jo 1980-luvulla uransa aloittanut japanilainen Loudness sekä Amorphis, joka juhlisti toista levyään Tales from the Thousand Lakes 20th Anniversary Showlla.


title: Tuska

text: Tuska-festivaali 1.–3. heinäkuuta oli kuudetta kertaa Helsingin Suvilahdessa. Ensimmäisen kerran perjantaille ja lauantaille oli saatu soittolupa kello 24 saakka.


title: Tuska

text: Perjantain pääesiintyjä oli Avantasia, lauantaina Grammy-voittaja Ghost, jota edelsi Anthrax, ja sunnuntain päätti Children of Bodom. Suomalainen Swallow the Sun esiintyi perjantaina, lauantaina sekä sunnuntaina; lauantain keikalle oli ennakkoon arvottu pääsy 100 fanille. Lauantaina jouduttiin vaihtamaan suomalaisen Lord Vicarin ja yhdysvaltalaisen Havokin esiintymisvuorot keskenään Havokin aikatauluongelmien vuoksi. 19. Tuska-festivaali keräsi 28 000 kävijää.


title: Tuska

text: Yhteenveto kaikkien vuosien esiintyjistä on artikkelissa luettelo Tuskan esiintyjistä.


title: Vähemmistö

text:
Vähemmistö on ryhmä, jonka edustajia on tietyn otoksen, näkökulman tai alueen sisällä vähemmän kuin muiden ryhmien edustajia.
__notoc__


title: Norjan kieli

text: Norjan kieli on Norjan kuningaskunnan virallinen kieli, joka kuuluu kansankielisessä muodossaan skandinaavisten kielten läntiseen haaraan. Norjassa ei ole yhtä yhtenäistä kirjakieltä, vaan kaksi virallista kielimuotoa, kirjanorja eli bokmål ja uusnorja eli nynorsk. Kielimuodot ovat alkuperältään varsin erilaisia ja eroavat selvästi toisistaan. Niiden kannattajien välillä on esiintynyt aika ajoin katkeriakin kieliriitoja. Yhteensä norjan puhujia on 4,7 miljoonaa, joista 4,6 miljoonaa Norjassa.


title: Norjan kieli

text: Norja luokitellaan historiallisista syistä länsi-skandinaaviseksi kieleksi yhdessä islannin ja Färsaarilla puhuttavan fäärin kielen kanssa, jotka muistuttavat muinaisnorjaa, mutta nykyinen norjan kieli poikkeaa kaikissa muodoissaan merkittävästi näistä. Norjan kielessä on sanastossa ja syntaksissa sekä itä- että länsi-skandinaavisia piirteitä; uusnorja on länsi-skandinaavinen ja kirjanorja itäskandinaavinen muoto. Varsinkin kirjanorja muistuttaa huomattavasti enemmän tanskaa ja ruotsia, jotka karkeasti sanoen muodostavat skandinaavisten kielten itäryhmän. Silmiinpistävin ero on, että norjassa, fäärissä ja islannissa ovat säilyneet alkuperäiset germaaniset diftongit, jotka ruotsissa ja tanskassa joitakin Suomessa puhuttavia ruotsalaismurteita lukuun ottamatta ovat muuttuneet pitkiksi vokaaleiksi: , norj. "stein", ja - ’kivi’.


title: Norjan kieli

text: Viikinkiajalla, 800-1300-luvuilla, muinais-skandinaavinen kantakieli eriytyi kahdeksi päähaaraksi, läntiseksi ja itäiseksi. Länsi-skandinaavisten alkumuotoa puhuttiin Norjassa, Islannissa ja Färsaarilla. Sitä kutsutaan norjassa nimellä ’norrønt’, suomessa siitä käytetään rinnakkain nimityksiä muinaisnorja ja muinaisislanti. Norjalaisessa lukiossa opiskellaan yhä muinaisislannin perusteita, jotta norjalaiset osaisivat edes jossain määrin lukea kansallisrunouttaan sen alkuperäisessä muodossa. Muinaisnorja on kuitenkin hyvin erilaista kuin nykyinen norjan kieli; siinä on esimerkiksi neljä sijamuotoa nykyisen kahden sijaan.


title: Norjan kieli

text: Norja joutui 1300-luvulta alkaen tanskalaisten hallintaan, ja muinaisnorjan kirjallinen käyttö loppui. Kuten muissakin mannerpohjoismaisissa kielissä, myös norjassa kielioppi yksinkertaistui ja monet omaperäiset sanat syrjäytyivät saksalaisten lainojen tieltä. Kuitenkin norjalaiset murteet eritoten maan länsiosissa jäivät hyvin erilaisiksi kuin tanska. Kun raamatunkäännös 1500-luvulla vakiinnutti tanskan kirjakielisen normin, tanskasta tuli norjalaisten virallinen sivistyskieli, jota jokainen kirjallisesta kulttuurista osalliseksi pyrkivä norjalainen sai luvan opetella. Myös sivistyneistö pyrki puhumaan norjan sijasta tanskaa, mutta käytännössä 1600-1700-luvulla kehittynyt niin sanottu sivistynyt puhekieli ("den dannede dagligtale") oli norjalaisittain äännettyä tanskaa. Se erosi tanskasta esimerkiksi siten, että vokaalienväliset konsonantit vaikkapa sellaisissa sanoissa kuin "købe" (sama sana kuin ruotsin "köpa") eivät norjalaisten suussa yleensä pehmentyneet, vaan jäivät äännettäessä koviksi (sana siis äännettiin useimmiten ikään kuin se olisi kirjoitettu "køpe"). Toisaalta norjalaisia diftongeja ei sivistyneessä puhekielessä suvaittu ollenkaan, vaan niitä pidettiin rahvaanomaisuuden huippuna.


title: Norjan kieli

text: 1800-luvun alussa Norja vaihtoi omistajaa: Wienin kongressi, joka Napoleonin sotien jälkeen järjesteli Euroopan karttaa uuteen uskoon, antoi Ruotsille korvaukseksi Norjan, kun Suomi oli siirtynyt vuonna 1809 Ruotsin hallinnasta Venäjälle. Nyt kun poliittista yhteyttä Tanskaan ei enää ollut, ei ollut enää syytä ylläpitää kielellistäkään yhteyttä, ja 1830-luvulta alkaen Norjassa virisi vilkas keskustelu mahdollisista kielellisistä uudelleenjärjestelyistä. Kysymys kuului, pitäisikö tanskalaisesta kirjakielestä kehittää norjalaisempi ("bokmål") vai norjalaisten kansanmurteiden pohjalta luoda kokonaan uusi kirjakieli ("nynorsk"). Ensimmäistä vaihtoehtoa asettui puoltamaan kirjanorjan isä Knud Knudsen. Jälkimmäisen valitsi uusnorjan luoja Ivar Aasen.


title: Norjan kieli

text: Knud Knudsen (1812-1895) ja hänen seuraajansa asettuivat kannattamaan esimerkiksi kovia vokaalienvälisiä konsonantteja sekä eräiden taivutuspäätteiden norjalaistamista (esimerkiksi sanan "hest" ’hevonen’ monikkoon "heste" piti norjan mukaisesti saada -r loppuun: "hester"). Myös æ-kirjaimen käyttöä haluttiin vähentää e:n hyväksi, koska tanskalaisten käsitys siitä, missä sanoissa æ:tä kuului käyttää, ei ollut enää missään yhteydessä edes heidän oman kielensä ääntämiseen, saati sitten norjan. Knudsen kutsui kieltä nimellä "riksmål" eli koko valtakunnan kieli, mutta vuonna 1929 Norjan parlamentti, suurkäräjät, muutti sen nimen muotoon "bokmål", kirjakieli. Tuossa vaiheessa se oli jo kokenut useita uudistuksia ja oli selvästi norjalaisempi kuin jo edesmenneen Knudsenin alkuperäinen, vaatimaton ehdotelma.


title: Norjan kieli

text: Ivar Aasen (1813-1896) lähti siitä, että erillisen norjan kirjakielen pohjana tulisi olla "Folkets virkelige Talesprog", kansan tosiasiallinen puhekieli. 1840-luvulla hän matkusti pitkin Norjan maaseutua ja vertaili murteita, niiden sanastoa ja kielioppia, ja julkaisi työnsä tuloksista aluksi kieliopin ja sanakirjan, sitten hän ryhtyi kehittämään tälle kielelle kirjakielistä normia. Kielen nimeksi tuli aluksi "landsmål", maakieli - vasta 1929 suurkäräjät nimesivät sen uudelleen "nynorskiksi", uusnorjaksi (joskus harhaanjohtavasti suomennettu "nykynorjaksi"). Maaseudulla se suurimman suosionsa saavuttikin, ja opetuskieleksi se pääsi ensin kansanopistoihin. Se sai virallisen aseman yhdessä tanskan kanssa jo 1885. Kirjallisuudessa sitä alettiin käyttää jo 1850-luvulta alkaen: esimerkiksi Edvard Griegin kuuluisa laulu "Våren" - "Enno ein gong fekk eg vetren å sjå for våren å røma" (”Taas kerran sain nähdä talven pakenevan kevään tieltä”) on sävelletty Aasmund Olavsson Vinjen (1818-1870) uusnorjankieliseen runoklassikkoon.


title: Norjan kieli

text: Aasenin luoman kielimuodon ongelmallinen piirre on, että Aasen katsoi olemassa olevan hyviä ja turmeltuneita murteita. Turmeltuneina hän piti ennen muuta itänorjalaisia murteita, joissa esiintyi hänen mielestään liikaa tanskan vaikutusta. Hän ei myöskään suvainnut niin sanottuja "anbeheitelse"-sanoja eli sanoja, joissa oli alasaksalaisperäisiä etuliitteitä (kuten "an-" ja "be-") tai johtopäätteitä (kuten "-else" tai "-heit"), vaan haki islannista malleja esimerkiksi substantiivien muodostamiselle adjektiiveista. Tästä syystä esimerkiksi ”persoonallisuus”, joka on bokmåliksi tanskan ja ruotsin mallin mukaan "personlighet", onkin nynorskiksi suosituksen mukaan "personlegdom", vaikka käytännössä myös muotoa "personlegheit" esiintyy. Vastaavasti esimerkiksi liian tanskalaisena pidetylle sanalle "moglegheit" ”mahdollisuus” on koetettu tarjoilla islannin mukaista sanaa "mogleik" (), mutta tämä ei ole oikein ottanut tulta.


title: Norjan kieli

text: 1900-luvun aikana kirjanorjan ja uusnorjan eroavaisuudet tasoittuivat asteittain. Vuonna 1917 tehtiin suuri oikeinkirjoitusuudistus, jossa kielimuotojen sisäinen valinnaisuus oikeinkirjoituksessa lisääntyi. 1950-luvulla perustettiin kielimuotojen lähentymistä ajavia järjestöjä. 1960-luvulla tehtiin ensimmäinen virallinen ehdotus kielimuotojen yhdistämiseksi, mutta se jäi lähes huomiotta. 1970-luvulta lähtien kielimuotojen yhdistymistä on jälleen jarrutettu ja vuonna 2002 suurkäräjät lakkautti kielimuotojen virallisen lähentymispolitiikan.


title: Norjan kieli

text: Norjan kunnissa ja kouluissa on usein virallisena kielimuotona jompikumpi kahdesta kirjakielestä, kirjanorja tai uusnorja. Jompaakumpaa kielimuotoa opiskellaan peruskoulussa varsinaisena äidinkielenä (hovedmål) ja toista kieltä ylemmillä luokilla äidinkielen sivumuotona (sidemål).


title: Norjan kieli

text: Norjan 431 kunnasta 160:ssä on virallisena kielenä kirjanorja, 114:ssä uusnorja ja 157 kuntaa ovat kielellisesti neutraaleja. Useimmat uusnorjankieliset kunnat ovat Vestlandetin alueella.


title: Norjan kieli

text: Noin 86,1 % Norjan peruskoulun oppilaista opiskeli pääasiallisena äidinkielenään kirjanorjaa, 13,9 % uusnorjaa. 11,1 % Norjan asevelvollisista ilmoitti kielimuodokseen uusnorjan vuonna 2005, mikä merkitsi 1,7 % nousua edellisvuodesta.


title: Norjan kieli

text: Noin 89 % norjalaisista tekee veroilmoituksen kirjanorjaksi. Vuonna 2003 julkaistuista norjankielisistä kirjoista 9 % oli kirjoitettu uusnorjaksi. 89 % prosenttia norjankielisistä sanomalehdistä toimitetaan kirjanorjaksi, 6 % uusnorjaksi ja 5 % molemmilla kielimuodoilla.


title: Norjan kieli

text: Kirjanorja ja uusnorja ovat suhteellisen lähellä toisiaan, ja useimmat norjalaiset ymmärtävät vaivatta kumpaakin kielimuotoa. Monet sanat ovat käytössä molemmissa kielimuodoissa, mutta kummassakin on myös omaa sanastoa.


title: Norjan kieli

text: Helpoin tapa tunnistaa tekstistä, kummasta kielimuodosta on kysymys, on katsoa epämääräisiä artikkeleita. Kirjanorjassa ne ovat "en", "ei" ja "et", uusnorjassa "ein", "ei" ja "eit". Myös monissa muissa sanoissa, joissa kirjanorjassa on e-kirjain, käytetään uusnorjassa diftongia ei, esimerkiksi ”enemmän” = "flere" (kirjanorja) "fleire" (uusnorja). Monesti diftongia käytetään silti molemmissa kielimuodoissa, esimerkiksi "stein" = ”kivi”.


title: Norjan kieli

text: Toinen helposti tunnistettava piirre uusnorjassa on kj-kirjainyhdistelmän ahkerampi käyttö. Pidempää kkj-yhdistelmää käytetään vain uusnorjassa. Esimerkkejä: